Ad Infinitum: Selami Video Game Seram Dengan Makhluk-Makhluk Dari Alam Lain Dalam Era Perang Dunia Pertama

Sementara Call of Duty: WWII cuba untuk mengangkat kembali tema Perang Dunia Kedua, ada lagi developer yang masih berminat dengan tema ‘The Great War’. Developer indie dari Jerman, StrixLab berusaha membawakan video game horror pandangan pertama dalam Ad Infinitum.

Menggunakan Unreal Engine 4, game ini telah berada di Steam Greenlight sejak tahun 2015. Di mana korang boleh melihat gambar-gambar konsep dan percubaan kemasan yang dilakukan oleh pasukan developer.
Jalan cerita game ini tidak didedahkan lagi, tapi korang akan bermain sebagai seorang askar yang berada di dalam trenches dan sedang diburu oleh makhluk dari alam lain. Korang perlu menyelesaikan teka-teki supaya korang boleh meneruskan perjalanan, dan dalam masa yang sama elemen stealth juga penting mengelakkan diri daripada dikesan.
Memandangkan game ini menggunakan enjin Unreal, ia kelihatan sangat cantik. Dan semestinya berada di jalan yang baik dalam mencipta suasana yang dijangka suram dan menakutkan dalam menghadapi latar belakang daripada salah satu perang yang dahsyat dalam sejarah.

Tarikh keluaran tidak diumumkan lagi, tapi korang boleh mengikuti perkembangan StrixLab di Twitter di mana mereka berharap akan mengumumkan pengumuman untuk demo pre-alpha tidak lama lagi.


Valkyria Chronicles Remastered : Tarikh Release Versi Bahasa Inggeris Akhirnya Dah Umum!

17-Mei-2016 – Ingatlah tarikh keramat ini. SEGA juga ada kongsi trailer baru pasal gameplay!

Game wajib main yang dikeluarkan oleh SEGA ini akan menemui anda di platform Playstation 4 pada tarkh 17-Mei ini! Yahooo!

Di US atau versi R1, jika anda membuat pre-order untuk limited launch copies untuk game ini, anda akan mendapat Metal Squad 7 Armored Case sebagai bonus pre-order anda.
Untuk edisi Europe atau versi R2, ianya dipanggil “Europa Edition” yang akan datang dengan 32-muka surat art book yang dinamakan The Art of Valkyria Chronicles Remastered. Di dalam buku ini, anda akan dapat melihat sendiri konsep-konsep seni dalam game ini dan seni karakter & suasana di dalam game ini. Terdapat jugak poster bersaiz A3, dengan kedua-dua belah poster ini dicetak gambar. Satu side gambar Squad 7, satu lagi gambar Selvaria Bles dan rakan-rakan.

Nampaknya versi Europe lebih best dari versi US ni. Belum ada berita mengenai versi Asia lagi.
Valkyria Chronicles Remastered untuk PS4 ini menjanjikan 1080p resolusi visual dengan 60 frames per second, lengkap dengan PSN Trophies dan kesemua DLC yang pernah keluar dalam versi PS3 dahulu.

SEGA juga dengan berbesar hatinya menghadiahkan para peminat dengan trailer baru. Jom tonton dan jangan lupa main nanti!


Ini Game-Game Diskaun Berbaloi Di PlayStation Store Sempena Jualan Murah Hujung Tahun

PlayStation Asia telah mengumumkan kempen jualan murah bersempena cuti hujung tahun. Jualan ini meliputi diskaun di PlayStation Store serta barangan-barangan fizikal di kedai-kedai yang disahkan Sony.
Untuk jualan murah di PlayStation Store, ia akan bermula dari 21 Disember 2022 hingga 6 Januari 2023, manakala jualan murah di kedai-kedai fizikal pula bermula dari 21 Disember 2022 hingga 3 Januari 2023.
Setelah melawati Holiday Sale di PlayStation Store, kami merasakan berikut adalah game-game terbaik dan berbaloi yang korang boleh dapatkan:
The Last of Us Part II Standard Edition – RM 42.25ELDEN RING – RM 167.30STAR WARS Jedi: Fallen Order Deluxe Edition – RM 37.35Red Dead Redemption 2 – RM 78.87Marvel’s Spider-Man: Miles Morales – RM 83.60Crash Team Racing Nitro-Fueled – RM 55.30Grand Theft Auto V: Premium Edition – RM 63.00Cyberpunk 2077 – RM 104.50Kena: Bridge of Spirits – RM 84.50UNCHARTED: Legacy of Thieves Collection – RM 83.60Hades – RM 66.33Batman: Arkham Collection – RM 34.95Overcooked! All You Can Eat – RM 84.50Two Point Hospital: JUMBO Edition – RM 63.60Stray – RM 103.20A Way Out – RM 21.00Twelve Minutes – RM 59.40Rise of the Tomb Raider: 20 Year Celebration – RM 29.75Plants vs. Zombies: Battle for Neighborville – RM 17.85STAR WARS: Squadrons – RM 23.85Sid Meier’s Civilization VI – RM 24.00DEATHLOOP – RM 82.17Brothers: A Tale of Two Sons – RM 19.00Deep Rock Galactic – RM 42.57Golf With Your Friends – RM 21.75GRID Legends – RM 62.25
Untuk jualan murah di kedai-kedai fizikal pula, terdapat beberapa game dan peripheral yang mendapat diskaun, antaranya:
Controller DualSense – RM269Pulse 3D Headset – RM399Media Remote – RM119HD Camera – RM249Marvel’s Spider-Man Miles Morales (PS4) – RM169Marvel’s Spider-Man Miles Morales (PS5) – RM169Horizon Forbidden West (PS4) – RM129Horizon Forbidden West (PS5) – RM169Gran Turismo (PS4) – RM129Gran Turismo (PS5) – RM169NieR Replicant ver 1.22474487139… – RM129FINAL FANTASY VII REMAKE – RM79
Jadi, game apa yang korang akan dapatkan sempena cuti hujung tahun ini?


E3 2016: Demo “Trial Of The Titan” FFXV Dipertontonkan Di Microsoft Press Conference!

Besar gila boss ni!

Di Microsoft Press Conference semasa E3 2016 pagi ini, Hajime Tabata (pengarah FFXV) dan Mat Kishimoto (Senior Product Marketing Manager, Square Enix America) muncul di atas pentas. Mereka mempertontonkan demo yang boleh dimainkan oleh pengunjung-pengunjung E3 2016 yang dimainkan sendiri oleh Mat Kishimoto. (Terima kasih Kotaku untuk rakaman ini!)
Demo yang dipanggil Trial of the Titan ini menunjukkan gameplay FFXV yang berasaskan action RPG. Dalam demo ini, korang boleh lihat Noctis dan rakan-rakan sedang berlawan dengan Titan yang sangat besar. Persekitaran dalam demo ini boleh dimusnahkan dengan Titan yang besar ini memusnahkan landskap persekitaran yang mungkin akan menyusahkan Noctis dan rakan-rakan untuk menyelesaikan misi mereka.

Final Fantasy XV bakal keluar di seluruh dunia pada 30 September 2016, di platform PS4 dan Xbox One.


Ketua Xbox, Phil Spencer Tidak Pasti Jika Cross-Play Dengan PS4 Akan Berlaku

Pada bulan Mac 2016, Microsoft telah memberikan jemputan ke rangkaian online lain untuk menghubungkan Xbox Live untuk membenarkan cross-play antara Xbox dengan pesaing-pesaing konsol yang lain.

Pengumuman itu menghasilkan satu gelombang kejutan kerana ia tidak pernah berlaku sebelum ini. Di E3, Microsoft dan Nintendo telah mengumumkan kerjasama untuk cross-play Minecraft antara Xbox dan Nintendo Switch, tapi Sony tidak terlibat. Sony mengatakan tidak mahu menghubungkan PlayStation Network di luar rangkaiannya kerana demi keselamatan para penggunanya.
Sekarang, ketua Xbox, Phil Spencer telah memberikan perkembangan terkini tentang perkara ini berhadapan dengan Sony. Beliau memberitahu bahawa Microsoft bercakap dengan Sony sepanjang masa. Tapi perbualan itu tidak memberikan apa-apa dan mungkin takkan.
“Kami telah bercakap dengan Sony banyak kali. Dengan Minecraft berada di PlayStation, kami menjadi salah satu game terbesar untuk platform mereka dari segi jualan dan gameplay.” Spencer berkata. “Sama dengan Nintendo, hubungan dengan Nintendo mengenai perkara ini telah menjadi kuat. Mereka menjadi penyokong yang baik dan kami menyambung untuk berkolaborasi dengan mereka. Tapi saya rasa pandangan Sony adalah lain. Mereka patut bercakap tentang apa pandangan mereka.”

Apabila ditanya jika cross-play antara Xbox One dan PS4 telah kehilangan sebab. Spencer berkata beliau tidak mahu bercakap untuk Sony. Tiada apa yang pernah ditetapkan, tapi dilihat dari sekarang dengan Sony membuatkan Spencer percaya syarikat itu tidak akan menyertainya.
“Saya menghadapi masalah membuat komen-komen tentang motivasi atau garis masa mereka. Saya tahu sesetengah berpandangan mengatakan jika kawan saya ada konsol ini, mereka tidak boleh bermain dengan orang yang membeli konsol lain. Itu sebab mereka membeli konsol saya,” kata beliau.
“Sebab itu ia takkan pergi, Jadi kami meletakkan Minecraft di luar sana sebagai sebagai salah satu game terbesar untuk mana-mana platform dan membenarkan pemain untuk main bersama walaupun mereka datang dari platform berbeza. Saya tidak fikir semua orang akan mengambil jalan yang sama kepada ekosistem tersebut. Jadi saya tidak akan mengatakan yang ia kehilangan sebab tapi saya fikir sesetengah dari sebab-sebab asas dan beberapa scenario, mereka takkan pergi begitu sahaja. Jadi saya tidak tahu apa yang akan berubah.”
Spencer berkata beliau membenarkan persekitaran multiplayer untuk game untuk kekal seperti biasa kerana jumlah pemain yang lebih besar dari apa yang mereka fikirkan.

“Saya fikir orang melihat cross-play dan berkata ia lebih bagus untuk para gamer. Jika ianya bagus untuk gamer, saya menghadapi masa yang sukar untuk berfikir kenapa kita tidak lakukan ini, terutamanya apabila anda cuba untuk lakukan bisnes gaming sebagai bisnes yang lebih besar, kembangkannya, dapatkan lebih banyak game dan cipta lebih banyak peluang,” katanya.
“Terutamanya dalam ruang indie, sebenarnya. Jika anda mencipta game online indie dan anda akan mencipta sesuatu yang tajam dalam game anda. Versi Steam, Xbox Live di PC dan versi Xbox, versi PlayStation dan versi Switch mencipta scenario yang lebih susah. Kita patut membantu developer bukannya membuatkan hidup mereka susah.”
Ia bukannya satu masalah teknikal untuk menghasilkan cross-play antara Xbox One dan PS4. Fortnite dari Epic Games secara tidak sengaja menambah cross-play tersebut sebelum membuangnya. Ianya demi kepentingan politik dan pembuat perjanjian antara Microsoft dan Sony. Rocket League dari Psyonix telah berkata yang mereka hanya menunggu Microsoft dan Sony untuk memberikan lampu hijau untuk membuka jalan ke cross-play.
Sumber: Gamespot


Siapakah “NoobMaster69” Dalam Avengers: Endgame? Wujud Di Dunia Sebenar Atau Rekaan Saja?

Jom kita kaji siapa sebenarnya NoobMaster69 yang muncul dalam filem Avengers: Endgame.

Amaran! Spoiler penuh dari Avengers: Endgame dalam artikel ini!
Dah tonton filem ke-22 dalam MCU itu? Kalau dah pasti korang akan ingat tentang babak di mana Rocket dan Hulk ingin menjemput Thor untuk kembali beraksi bersama Avengers semula. Thor pada ketika sedang menjalani kehidupannya yang tidak terurus, di kawasan yang dinamakan New Asgard (Norway), bersama-sama dengan rakannya Korg.
Apabila Hulk dan Rocket masuk ke dalam rumah Thor, Korg sedang bermain Fortnite. Korg mengadu kepada Thor tentang seorang pemain ini, yang bernama NoobMaster69, yang selalu menggangu Korg dan mikrofon diberikan kepada Thor untuk menyuruh pemain tersebut senyap.
Jadi, selepas menonton filem ini, ramai yang bertanya, siapa sebenarnya NoobMaster69 ini di dunia sebenar?
Menurut apa yang telah dikaji oleh Syfy Wire, Thor dan Korg di dalam filem itu bermain PlayStation 4. Selepas semakan, tiada id NoobMaster69 dalam PlayStation Network (PSN).
Maka, semakan telah dibuat pula di platform Xbox, dan id NO0bMaster69 telah dijumpai. Lebih menarik, profile ini menggunakan muka Thor sebagai avatar. Walau bagaimanapun, avatar Thor itu mungkin digunakan selepas beliau sendiri telah menonton Endgame, kerana pemain ini hanya bermain satu game sahaja, iaitu Sniper Elite V2.

Pencarian pemain misteri yang sering mengganggu Korg ini diteruskan. Kali ini, mereka menemui satu lagi pemain di Xbox dengan ejaan yang sedikit berbeza, iaitu N00bMaster69. Pemain ini pula bermain bermacam game, antaranya siri Fallout, siri FIFA, siri Assassin’s Creed, siri GTA dan beberapa game shooter.
Namun, ada yang lebih menarik. Apabila semakan dilakukan di FortniteTracker.com, ada id NoobMaster69 ditemui. Pemain ini telah bermain 143 perlawanan Fortnite, memperoleh 79 kill dan tiada Victory Royale lagi.

Ada juga teori yang mengatakan Korg pada ketika itu sedang melakukan livestream, maka NoobMaster69 telah memberikan komen di stream yang mungkin tidak menyenangkan Korg. Semakan di Twitch menemui noobmaster69, tapi akaunnya kelihatan seperti tidak aktif.

Oleh itu, siapakah sebenarnya NoobMaster69 yang sering menghantui Korg dan Thor ini? Kita semua masih mencari jawapan.
Korang ada buat semakan juga? Apa hasil dapatan?


Life is Strange 2 Menceritakan Perjalanan Abang Dan Adik Yang Melarikan Diri Selepas Terbunuh Polis, Saksikan Trailer Ini

Kali ini, 2 teraju utama lelaki.

Selepas sentiasa berahsia tentang watak utama dan jalan cerita yang bakal dibawakan, akhirnya Dontnod mendedahkan info yang dinantikan ramai ini dalah satu video trailer terbaru Life is Strange 2.
Life is Strange 2 bakal mengisahkan perjalanan seorang abang, Sean Diaz, dan adik lelakinya, Daniel, dalam meneruskan kehidupan selepas berlaku satu tragedi. Dalam video yang dimuat-naik kita dapat melihat bagaimana Sean terpaksa membawa Daniel lari daripada kehidupan sebelumnya selepas Sean terbunuh seorang pegawai polis, iaitu pegawai polis yang diperlihatkan dalam trailer acah sebelum ini.

Daripada yang dapat kita lihat dalam trailer ini, Life is Strange 2 akan menyajikan kepada kita tema penceritaan yang memfokuskan kepada survival untuk hidup serta hubungan kekeluargaan antara dua adik-beradik lelaki ini.
Korang boleh tontonnya di bawah:

Life is Strange 2 akan menampilkan 5 episod, yang mana episod pertamanya akan dikeluarkan pada 27 September ini, untuk PC, PS4 dan Xbox One.


15 Tahun Lalu Pak Ciknya Belikan PS2, Hari Ini Beliau Hadiahkan Pula Pak Ciknya Dengan Sebuah Kereta

Orang berbudi kita berbahasa, orang memberi kita merasa. Mungkin inilah peribahasa yang paling sesuai untuk menggambarkan sebuah kisah anak muda ini bersama bapa saudaranya. Sediakan tisu siap-siap.
Steven Ng.
Baru-baru ini, seorang usahawan berusia 24 tahun dari Amerika Syarikat, Steven Ng telah menceritakan sebuah kisah yang mampu untuk membuatkan kita semua tersenyum. Steven merupakan ketua kepada sebuah syarikat yang berjaya, Elliot Havok, yang bermula dari Kickstarter, menjual jam-jam tangan dan beg duit berkualiti tinggi dengan harga yang berpatutan.
Beliau juga merupakan salah seorang yang pernah disenaraikan dalam Forbes’ 30 Under 30. Walaupun kehidupan beliau kini berada di puncak kejayaan, beliau telah berkongsi bagaimana kehidupan beliau yang lalu tidaklah sesenang seperti hari ini.
Steven Ng tersenarai dalam Forbes’ 30 Under 30.
Steven menceritakan, sewaktu beliau kecil, beliau tidak mampu untuk menikmati kemewahan yang sering dimiliki oleh rakan-rakan sebayanya yang lain. Walau bagaimanapun, semasa beliau berumur sembilan tahun, bapa saudara kesayangannya, yang ketika itu berada di China, ingin memberi beliau dan adiknya sesuatu yang mereka berdua boleh nikmati.
Bapa saudaranya dikatakan telah membelanjakan keseluruhan gaji bulanannya, iaitu sebanyak USD400 (~RM1,700) untuk membelikan mereka PlayStation 2. Cukup tersentuh dengan hadiah istimewa daripada bapa saudaranya ini, Steven dan adiknya berjanji untuk membalas jasa baik bapa saudara mereka ini.
Kini, 15 tahun kemudian, Steven telah mengotakan janjinya dengan menghadiahkan bapa saudaranya dengan sebuah kereta baru!
Bapa saudara Steven Ng bergaya bersama kereta barunya.
Ketika dihubungi NextShark, Steven berkata, “tujuan kisah ini diceritakan adalah untuk orang di luar sana berhenti untuk terlalu risau tentang mereka sendiri dan ambil selangkah ke belakang dan fikir apakah yang lebih penting.”
“Saya tidak suka orang yang hanya mengambil berat tentang pekerjaan mereka yang mewah dan mengembara tetapi lupa untuk menjaga insan-insan yang paling sayangkan mereka.”
Itulah tauladan yang seharusnya kita semua tanamkan dalam diri masing-masing. Sejauh mana kita melangkah, jangan dilupa siapa yang mula-mula bersama di samping kita semasa permulaan kita bertatih. Jangan sesekali kacang lupakan kulit.


Pemain Animal Crossing Reka Semula Kostum Kontinjen Olimpik Malaysia Inspirasi Hang Tuah Dalam Game

Kostum yang dipakai kontinjen Malaysia ketika upacara pembukaan Olimpik Tokyo 2020 bukan sahaja membuat rakyat Malaysia tersenyum, malah menarik perhatian mata dunia dengan rekaan yang cukup cantik dan penuh budaya Malaysia.
Berinspirasikan dari busana Laksamana Hang Tuah, ia direka oleh Fakulti Seni Lukis dan Seni Reka, UiTM Shah Alam.

The Malaysian contingent's attire at @Tokyo2020, inspired by the legendary warrior Hang Tuah, was designed by UiTM Malaysia's Art and Design Faculty.Graphics by @ocm_mom #Olympics #Tokyo2020 pic.twitter.com/5JBfQYRknv— Twentytwo13 (@Twentytwo13news) July 23, 2021

Bagi meraikan lagi kostum yang amat bermakna ini, seorang pemain Animal Crossing: New Horizons telah mencipta semula kostum tersebut dalam game yang comel itu.
Dikongsi oleh laman Facebook 与你动森, kostum dalam game itu direka oleh Kurosaki Kei.

Berikut ialah kod-kod yang boleh pemain dapatkan untuk menggayakan sendiri kostum-kostum ini dalam Animal Crossing: New Horizons di Nintendo Switch (terima kasih Aksiz):
Kostum lelaki: MO-210R-79LJ-HSVGKostum wanita: MO-Q6TQ-F1D0-KGY8Bendera Malaysia: MO-3CV9-MQC9-M278


Netflix Sedang Menghubungi Individu Penting Industri Gaming Untuk Bantu Bikin Game

Gergasi kandungan penstriman filem dan siri televisyen, Netflix kini nampaknya bakal masuk ke gelanggang gaming.
Menurut laporan The Information (via IGN), yang memetik sumber terdekat mereka, menyatakan yang Netflix kini sedang menghubungi beberapa individu penting dan veteran dari industri gaming untuk merekrut seorang eksekutif bagi memperluas pengaruh mereka ke dalam video game.
Laporan ini mendedahkan yang Netflix mungkin akan menggunakan pendekatan model bisnes seumpama Apple Arcade, di mana pelanggan akan membayar kadar tetap untuk mengakses dan stream sebilangan game menggunakan servis yang mereka sediakan.
Buat masa ini, ia belum diputuskan sama ada Netflix sendiri akan membangunkan game-game tersebut atau menggunakan khidmat pembangun-pembangun dari studio luar.
Netflix juga sebenarnya telah memberi respon terhadap laporan ini. Kenyataan yang dikeluarkan tidaklah secara jelas menyatakan yang mereka akan memasuki arena gaming, namun menegaskan yang mereka teruja untuk melakukan sesuatu terhadap ‘hiburan interaktif’.
“Pelanggan-pelanggan kami menghargai kepelbagaian dan kualiti kandungan kami,” kata wakil Netflix. “Sebab itulah kami sentiasa memperluas tawaran kami — dari siri kepada dokumentari, filem, kandungan asli bahasa tempatan dan realiti TV. Para pelanggan juga seronok melibatkan diri secara terus dengan cerita-cerita yang mereka suka — melalui rancangan interaktif seperti ‘Bandersnatch’ dan ‘You v. Wild,’ atau game-game berdasarkan ‘Stranger Things,’ ‘La Casa de Papel’ dan ‘To All the Boys.’ Kami sangat teruja untuk buat lebih dengan hiburan interaktif”
Sekiranya benar Netflix ingin membangunkan game atau servis berkaitan gaming mereka sendiri, ia sememangnya sesuatu yang tidak mengejutkan kerana Netflix cukup terkenal sebagai satu platform yang ‘mesra gaming’.
Selepas siri The Witcher mendapat sambutan menghangatkan, dan beberapa siri dan filem spin-off The Witcher dalam pembikinan, Netflix kelihatan begitu rancak membawakan kandungan berkaitan gaming seperti beberapa siri akan datang, antaranya Resident Evil: Infinite Darkness, Assassin’s Creed, Sonic Prime, dan Cyberpunk: Edgerunners.


Tanpa Sebarang Pengumuman, For Honor Bawa Masuk Lightsaber Sempena ‘May the 4th’

Ini merupakan satu kandungan yang cukup aneh daripada Ubisoft. Tanpa sebarang pengumuman, kemaskini terbaru For Honor telah membawa masuk lightsaber.

Semalam merupakan perayaan ‘May the 4th be with you’, iaitu perayaan untuk para peminat Star Wars. Apa yang mengejutkan ialah For Honor telah menukar pertarungan pedang di zaman pertengahan itu kepada pedang lightsaber pula.
Pedang-pedang dalam game itu kini sama ada berwarna merah, biru atau hijau dan mengeluarkan bunyi yang sama seperti lightsaber apabila dihayunkan. Laman Reddit For Honor kini sedang dipenuhi dengan maklumbalas-maklumbalas positif dari pada pemain, yang mana kebanyakan daripada mereka mengatakan ini adalah kemaskini terbaik mereka pernah dapati dalam game ini dan mahu ia dikekalkan.
Memandangan tiada sebarang pengumuman daripada Ubisoft, kita tidak tahu kandungan ini akan ada dalam For Honor sehingga bila. Jadi, bagi korang yang ingin mencuba, pastikan korang mainkannya dengan segera.

Tidak pasti sebenarnya mengapa Ubisoft memasukkan kandungan ini kerana secara teknikalnya, lesen game Star Wars buat masa ini masih lagi dipegang oleh EA. Adakah ia tidak menyalahi hak cipta sekiranya Ubisoft menggunakan kandungan seperti ini?
Atau mungkin ini Disney sedang mengacah bahawa lesen game Star Wars akan turut diberikan kepada Ubisoft?
https://www.reddit.com/r/forhonor/comments/bkm2ba/new_star_wars_event_in_a_nutshell/
 This Star Wars Day event goes perfectly with the Rokka Noshi execution. May the 4th Be With You. from forhonor

 So For Honor just became the best lightsaber fighting game while not being a Star Wars game. That’s actually kinda sad from forhonor

 Looks like lightsabers weren’t the only thing brought over from Star Wars: from forhonor

 LIGHTSABER UPDATE. For honor users. Ubisoft has posted a temporary update for may the fourth (may the force. Star wars day.) SPREAD THIS POST AS THIS IS THE BEST UPDATE EVER. They should ad an on/off button in the options menu to activate this any time as THIS IS THE STAR WARS BATTLEFRONT 2 WE NEED from forhonor

 Star Wars in For Honor? from forhonor

 Man this little secret event is dope from forhonor

https://www.reddit.com/r/forhonor/comments/bkhi1w/please_make_the_lightsabers_a_permanent_option/


Teaser Silent Hills P.T. Kini Boleh Dimainkan Di PC, Terima Kasih Kepada Remake Oleh Peminat

P.T. merupakan sebuah teaser atau demo kepada Silent Hill. Siri reboot Silent Hill itu malangnya telah dibatalkan pada tahun 2015. Walaupun pendek, ia masih antara game seram terbaik yang pernah kami mainkan.
Walaupun telah dibatalkan, namun, terima kasih kepada beberapa orang peminat yang menghasilkan teaser remake ini yang mana korang boleh cuba di PC.
Remake pertama dipanggil sebagai Corridors, dan ia merupakan penghasilan semula game tersebut dengan menggunakan Unreal Engine 4. Ia masih berada di peringkat penghasilan (jadi akan ada bugs). Penciptanya, SmoggyChips merancang untuk mengemaskininya dengan lebih banyak levels untuk masa akan datang.
Korang boleh muat turunnya di sini dan korang boleh tonton video tentang bagaimana ia dihasilkan semula di bawah ini:

Remake kedua hadir dari seorang Redditor LinusPixel, yang mana telah mengeluarkan fail animasi, peta dan tekstur daripada versi asal dan cuba untuk menggabungkan kesemuanya dalam enjin baru. Sesetengah fail agak susah untuk berfungsi, tapi korang boleh bermain versi prototaip di sini.


Saya masih ingat lagi saat keseronokan melihat ahli keluarga dan sahabat handai dari bangku sekolah semasa kecil bermain Kingdom Hearts yang pertama. 17 tahun kemudian, setelah 13 game dalam pelbagai platform dari PS2, GameBoy Advance ke PS4 dan sehinggakan rakan saya sudah pun menimang cahaya mata, akhirnya Kingdom Hearts 3 dilancarkan pada 29 Januari 2019 di PS4 dan Xbox One.
Jadi, adakah anda pemegang χ-blade (χ disebut sebagai Key) yang dicari-cari? Jom baca Kingdom Hearts 3: Boleh Beli or Boleh Blah!?
Ayuh kita gerak!
Kingdom Hearts 3 ini pasal apa?
Kalau mahu ceritakan seluruh kejadian yang menuju ke Kingdom Hearts 3, rasa-rasanya tak muat untuk selitkan dalam satu review ini. Malahan, ada peminat tegar Kingdom Hearts sudah menerangkan semua kisah agung Kingdom Hearts yang menggabungkan karakter Final Fantasy dan Disney dalam 122 video. Ya, anda membacanya dengan betul: 122 video di YouTube.
Secara asasnya, Kingdom Hearts bermula dari kisah tiga sekawan: Sora, Riku dan Kairi selesa tinggal di Destiny Island sambil memikirkan semesta luas selain pulau indah ini. Bagaikan deja vu, Sora melihat Destiny Island dikerumun Heartless yang terbentuk dalam kegelapan (darkness) dan terpisah dengan rakannya, Riku dan Kairi.
Kairi, Sora dan Riku di Destiny Island
Selepas dari kejadian itu, Sora sedarkan diri di Traverse Islands dan berjumpa dengan Leon (Squall Leonhart dalam Final Fantasy VIII) yang memberitahunya bahawa senjata Keyblade boleh menjatuhkan Heartless. Di situ juga, Sora bertemu dengan ahli sihir, Donald Duck dan satria kepada raja Mickey Mouse, Goofy. Maka, terbentuklah perjalanan trio ini mengembara ke pelbagai dunia diinspirasikan filem dan kisah Disney bagi mengalahkan Heartless serta Master Xehanort yang bertanggungjawab di sebalik penyebaran entiti gelap ini.
Kingdom Hearts 3 menyambung jalan cerita Dream Drop Distance sekali lagi menampilkan Sora, Donald dan Goofy dalam pencarian 7 penjaga cahaya (guardian of light) manakala Riku dan Mickey mencari pemegang Keyblade lain untuk menumpaskan sindiket Xehanort bersama Organisation XIII yang dianggotai 13 Nobody iaitu ciptaan kegelapan seperti Heartless tetapi dalam rupa iras manusia bagi menakluk Kingdom Hearts.
Apa yang menarik tentang Kingdom Hearts 3?
Dalam Kingdom Hearts 3, anda akan bermain sebagai Sora iaitu protagonis utama dalam perspektif third-person dan berpeluang untuk bermain sebagai karakter lain yang muncul dalam game sebelum ini buat sementara waktu.
Terdapat juga ciri-ciri dan dunia baru boleh diterokai seperti Toy World (filem Toy Story), Arendelle (filem Frozen), Kingdom of Corona (filem Tangled) dan banyak lagi! Berikut perkara menarik yang terkandung dalam Kingdom Hearts 3.

Tarikan taman tema Disneyland dalam combat

Kingdom Hearts 3 memberikan kepuasan combat berteraskan kepelbagaian gameplay Kingdom Hearts sebelum ini seperti susun atur Command Menu, Summon dari Kingdom Hearts 2 bertukar menjadi Links kini diserikan dengan seruan watak Disney seperti Ralph (dari Wreck-It-Ralph), Stitch (dari Lilo & Stich), Simba (dari The Lion King).
Ciri paling terbaru adalah tarikan taman tema Disneyland bertukar menjadi bentuk serangan padu! Jika anda lakukan susulan serangan atau pukul musuh dengan cincin berwarna hijau, tarikan Disneyland akan muncul seperti Magic Carousel, Splash Ride, Blaster Blaze dan banyak tarikan lagi.

Pakar mengumpul Keyblade

Keyblade baru boleh didapati selepas habis pengembaraan satu dunia
Banyak Keyblade dikumpul bukan sekadar untuk hiasan sahaja, malahan anda boleh gunakan Keyblade ini dalam pertempuran. Sora boleh memakai tiga jenis Keyblade dengan mudah yang mempunyai kebolehan unik dan dibahagikan mengikut kekuatan Strength dan Magic tersendiri.
Keyblade juga boleh bertukar bentuk selepas anda melakukan serangan combo dan lazimnya Keyblade mempunyai 2 jenis transformasi lalu menjadikan Keyblade ini lebih kuat. Selain itu, Keyblade boleh dipertingkatkan lagi kuasa menggunakan bahan yang dikumpul di seluruh tempat Kingdom Hearts 3 melalui Moogle Shop.

Parti Sora semakin berkembang

Sekilas pandang macam Assassin’s Creed 4 kan?
Terdapat karakter Disney baru dan lama yang sertai perjalanan merentas Kingdom Hearts 3 ini. Antaranya adalah Buzz dan Woody (Toy Story), Baymax dan seluruh skuad Big Hero 6, Captain Jack Sparrow (Pirates of the Carribean) serta kepulangan karakter lama seperti Hercules dan Winnie the Pooh masing-masing membantu Sora, Donald dan Goofy.
Apa yang saya paling suka tentang Kingdom Hearts ini adalah karakter Disney bergabung dalam parti sangat menggambarkan personaliti mereka tersendiri. Contohnya, anda boleh menari bersama Rapunzel dan Flynn, mengemudi kapal lanun ala Assassin’s Creed 4: Black Flag bersama Jack Sparrow dan juga menggembirakan Boo bersama Sully dan Mike.

Mengembara ke alam semesta dengan Gummi Ship

Berjalan-jalan melihat alam (semesta) menggunakan Gummi Ship
Mod pengangkutan Sora dan geng kini diperluaskan lagi yang menjadikan anda benar-benar terbang ke ruang angkasa lepas dalam Gummi Ship. Anda boleh mencari harta karun untuk dapatkan bahan-bahan kraf sementara dalam perjalanan ke dunia lain, menangkap gambar buruj bintang dan juga boleh bertempur dengan kapal Heartless & Nobody.
Pastikan anda mempertingkatkan prestasi serangan dan pertahanan Gummi Ship melalui Gummi Editor serta menukar penampilan kapal mengikut citarasa anda dengan pengubahsuaian Gummi Block.

Raja selfie dan raja memasak

Setiap karakter mempunyai reaksi tersendiri terhadap tangkapan selfie Sora
Gummiphone adalah Photo Mode untuk Kingdom Hearts 3 dan mungkin sebab besar kenapa game ini mengambil masa 13 tahun untuk tiba. Melalui Gummiphone, anda boleh mengambil gambar sekitar dunia Disney, mengumpul lambang Mickey Mouse tersembunyi dan yang paling gempak, anda boleh ambil selfie bersama karakter lain. Kalau anda kumpul kesemua lambang Mickey itu, anda akan dapat secret ending!
Gummiphone berfungsi sebagai telefon pintar juga menambah masuk diari Jimminy Cricket di mana membolehkan pemain untuk membaca banyak info seperti biodata karakter, glosari dan kisah Kingdom Hearts setakat ini. Turut serta, anda boleh bermain pelbagai mini game iaitu berbentuk 8-bit dipanggil sebagai Classic Kingdom.
Masak memasak bersama chef Remy dan Sora!
Dalam Kingdom Hearts 3, anda berperanan sebagai tukang masak sambil memasak bersama si tikus Remy dari filem Ratatouille di restoran Little Chef’s Bistro di Twilight Town. Resipi makanan dibahagikan kepada lima hidangan lengkap yang boleh memberi ‘buff’ kepada anda semasa dalam combat. Setiap hidangan dicatat masuk ke dalam Gummiphone.
Apa yang tak syok tentang Kingdom Hearts 3?
Berperang dengan cerita siri game paling berterabur setakat ini
Sebagai seorang cuma bermain Kingdom Hearts 1 & 2 dan tidak pernah menyentuh game Kingdom Hearts lain, saya mengaku saya ada sedikit masalah untuk mengenal pasti semua persoalan dan karakter terlibat dalam konflik Kingdom Hearts ini. Sebenarnya, game ini juga menggabungkan dua game dalam satu iaitu: Kingdom Hearts 2.9 & 3 (Kurang asam, Tetsuya Nomura).
Kalau anda sama seperti Woody yang terus jerit, “Whatever you’re talking about, I don’t care!” selepas Organisation XIII menerangkan pelan jahat mereka, anda tidak keseorangan. Jadi, nasihat saya adalah selidik sedikit terlebih dahulu tentang game Kingdom Hearts lepas. Untuk membantu anda, Square Enix menyediakan seksyen Memory Archive di mana anda boleh menonton lima bingkasan yang merangkumi kesemua segala kisah Kingdom Hearts menuju ke game terbaru ini.
Seperti yang saya maklum sebelum ini, anda boleh akses Gummiphone untuk mengetahui siapa itu Sora, Roxas, Heartless, Nobody, Unversed dan bermacam-macam lagi persoalan menghantui fikiran anda sepanjang permainan Kingdom Hearts 3 ini.
(lagu kemenangan Final Fantasy berkumandang di latar belakang)
Terdapat sesetengah bahagian penceritaan game ini betul-betul mengikut filem Disney itu sendiri seperti anda boleh berkaraoke lagu Let it Go sama-sama dan melihat bagaimana Rapunzel menyelamatkan Flynn Rider. Berita buruk kepada peminat Final Fantasy, sayangnya satu karakter Final Fantasy pun tiada dalam game ini kecuali Moogle dan… Cactuar.
Kalau anda gunakan Gummi Ship untuk menuju dari satu destinasi ke destinasi lain, itu tiada masalah. Masalah timbul ketika saya mahu mengubahsuai Gummi Ship kerana saya agak keliru dengan pelbagai seleksi menu tanpa tutorial jelas dari Square Enix.
Secara kesimpulannya…
Adakah ini perjalanan terakhir Sora?
Kalau hendak menggambarkan sebuah ciptaan hiburan interaktif yang berevolusi bersama pemain, siri Kingdom Hearts adalah antara yang berjaya mencapai tahap ini. Kingdom Hearts 3 sudah tentu memberikan kepuasan kepada hati peminat yang telah menunggu titik akhir perjalanan Sora, Donald dan Goofy serta rakan seperjuangan lain.
Kingdom Hearts 3 adalah bukti penaiktarafan seluruh francais sepanjang dua dekad ini dan sedaya upaya untuk menggabungkan semua karakter yang pernah wujud dalam game sebelum ini dimasukkan ke dalam Kingdom Hearts 3.
Meskipun epilog dan secret ending mungkin menggaru kepala anda lagi, peminat Kingdom Hearts wajib untuk meluangkan masa 30 jam bagi Kingdom Hearts 3 yang penuh dengan pengalaman permainan riang ria dan penuh makna.
Keputusan – BOLEH BELI or BOLEH BLAH?!
BOLEH BELI  – Game ini sesuai kepada mereka yang mahu mencari pengalaman aksi RPG mudah dan minat kepada dunia Disney dalam bentuk video game yang amat menyeronokkan. Tak lupa juga peminat Kingdom Hearts, anda mesti tertarik dengan ciri-ciri baru diselitkan dalam game baru ini.
BOLEH BLAH  – Game ini tidak sesuai bagi yang malas untuk layan cerita panjang (teramatlah panjang) siri Kingdom Hearts. Kalau anda jenis yang tak suka layan cutscene lama sehingga 1 jam tidak pegang controller, maka anda hindarkanlah diri daripada Kingdom Hearts 3.
+ Penceritaan gabungan Disney dan Kingdom Hearts mantap.
+ Dunia game luas dan cantik terutamanya Arandelle dan Kingdom of Corona.
+ Sistem pertarungan verstail, bukan sekadar tekan butang X.
+ Jadikan Sora kaki selfie.
– Keliru dengan penjahat asyik pakai baju kot hitam sama menerangkan rancangan jahat mereka.
– Menu Gummi Ship yang memeningkan.
– Karakter Final Fantasy tak wujud.
– Pengakhiran pahit manis tetapi lebih cenderung kepada pahit kerana satu lagi karakter PENTING hilang.


Fanatec ClubSport: Lepasi Batasan Fantasi dan Realiti Pemanduan Virtual!

Kali ini, jom kita tengok Game Gear review set memandu Fanatec dari writer jemputan kitorang Afeeq Schematicme! Jom laju meluncur di jalan raya virtual!

Semenjak e-sports semakin femes dengan DotA2, FIFA dan Call of Duty (CoD), jom kita tengok genre pemanduan simulasi yang boleh dijadikan hobi dan juga bidang e-sport untuk diceburi. Antara pemanduan simulasi yang popular adalah seperti kereta lumba, lori, kapal terbang dan juga kereta api. Setakat ni, belum dengar kapal atau kapal selam lagi lah!
Genre yang kita akan fokus kali ini adalah pemanduan simulasi kereta lumba dan lori. Pemanduan simulasi sebegini telah lama diperkenalkan, namun semakin popular setelah “Gran Turismo” diperkenalkan untuk Playstation One pada tahun 1997. Dengan pengenalan “Gran Turismo 2” pada tahun 1999, set memandu Logitech semakin laris dengan pengenalan Logitech Formula ForceFeedback Wheel sebagai satu trend pasaran baru (“pasaran Niche”) dalam gaming.
Setup driving simulator ada macam-macam. Penulis DIY aje menggunakan paip PVC ½ inci!
Sejak itu, jenama lain seperti Thrustmaster Guillemot, Fanatec, Leo Bodnar, Derek Speare’s Design (DSD) dan SimExperience adalah antara jenama set memandu yang telah muncul dan menjadi pilihan ramai peminat. Jom kita terus ke review pilihan penulis – set memandu Fanatec!
Fanatec – Bagi Mereka Yang Gila Bermain Driving Simulator!
Jenama ini dikategorikan sebagai peralatan gred semi-pro ke pro. Komponen boleh di-customize dengan pembelian bahagian-bahagian tertentu secara berasingan. Dalam artikel ini kita akan menjurus ke komponen berikut:
1. ClubSport Wheel Hub for Xbox One
2. ClubSport Sequential Shifter V1.5
3. ClubSport Base V2
4. ClubSport Pedals V3
Unit yang disambungkan kepada CS Base. Apa saja jenis stereng boleh digunapakai
Menariknya, stereng sebenar boleh disambung pada CS Wheel Hub untuk dijadikan stereng pemanduan ketika bermain. Hub ini pula disambungkan kepada CS Base V2 yang telah mendapat banyak “rave” review dari pemandu-pemandu veteran seantaro dunia. Bukan itu saja, hub stereng ini juga boleh disambung pada kereta (atau lori) sebenar jika kenderaan anda dipasangkan dengan sistem “quick release”.
Sistem ini boleh diubah antara H-pattern ataupun sequential macam rally atau touring. Ia juga boleh disambung terus ke PC atau melalui CS Base. Ikut preference masing2
Sequential shifter yang berubah mode penggunaan
CS Sequential Shifter juga boleh disambungkan kepada CS Base V2 (untuk kegunaan console PS3, PS4 dan XBOX1) tetapi diberi kelonggaran untuk disambungkan terus kepada hub USB pada PC. Bezanya, melalui CS Base V2 anda hanya boleh menukar hingga ke gear enam sahaja dengan mod H-pattern. Dengan peralihan suis mudah, mod H-pattern dapat diubah kepada mod sequential. Dalam mod ini pula, gear diubah seperti paddle shifting. Kalau nak, boleh juga guna paddle yang terletak pada bahagian hub stereng untuk menaik dan turun gear.
CS Base yang di gunakan untuk memberi input kepada stereng kenderaan anda
CS Base V2 merupakan komponen utama dalam set ini yang akan memberi feedback dan feel pemanduan. Setiap kerb, bonggol, pelanggaran, understeer, oversteer, dll disampaikan ke stereng melalui komponen ini. Uniknya bagi jenama ini, setiap setting boleh diubah “on the fly”, tanpa perlu ke option atau keluar program untuk ke settings. Misalnya, feel “power-steering” boleh dilaraskan pada bila-bila masa sahaja sewaktu bermain untuk mengurangkan daya lawan steering (atau dikenali sebagai ForceFeedback (FFB)).
Pedal ini mempunyai fungsi rumble yang membantu feel bila kenderaan anda over dan under steer
Komponen terakhir, ialah CS Pedals V3 yang mempunyai pedal minyak, brek dan klac. Versi pertama dan kedua menggunakan potentiometer untuk mensimulasikan rasa rintangan sewaktu memberhentikan atau mengurangkan kelajuan kenderaan dipandu. Versi ketiga ini menambahkan rintangan pada spring dan juga fungsi rumble apabila ABS diaktifkan atau ketika tayar terkunci (“locked”). Tambahan lagi, fungsi rumble boleh dirasai apabila cengkaman tayar berkurangan (understeer atau oversteer).
Sambungan juga lebih flexible dengan option penyambungan ke CS Base V2 untuk kegunaan console dan PC atau disambungkan terus ke PC melalui hub USB. Penggunaan USB di PC boleh memberikan lebih banyak sensitivity range berbanding mod console yang terhad pada 16-bit sahaja.
Dimensi Pemanduan Virtual Serba Baharu
Setelah lebih lima tahun saya menggunakan jenama Logitech model G27, perubahan ke jenama Fanatec ini telah merubah teknik-teknik racecraft yang telah saya pelajari dan praktikkan selama ini. Pemanduan simulasi ini me-mute-kan kebanyakan deria pemanduan kerana feel secara statik tak boleh meng-asimilisasikan moving condition. Feel ini telah digantikan melalui kebolehan interpretasi dari pandangan dan feel dari stereng.
Disebabkan input ini dihadkan, kebanyakkan game simulasi menambahkan kebolehan Artificial Intelligence (AI) untuk membantu pemain. Tetapi ini akan mengurangkan tahap simulasi yang dirasai pemandu.
Anjakan dimensi dirasai apabila fungsi rumble pada pedal minyak dan brek diperkenalkan. Threshold braking kini boleh dilakukan tanpa bantuan ABS atau AI kerana dapat merasakan lebih awal jika kenderaan akan hilang kawalan. Feel ini membantu pemandu untuk mengurangkan tekanan pada brek atau pedal minyak bila perlu.
Saya boleh jamin anda mampu mengurangkan sekurang-kurangnya 0.5 saat dari sebelum ini! (Jika anda tahu apa yang anda buat).
Binaan dan Buatan Berkualiti
Jenama ini dihasilkan dari negara Jerman dan dieksportkan ke serata dunia. Bahan buatan utama yang digunakan adalah Aluminium dan setiap komponennya memang berat. Shifter sahaja sudah cecah 2.5 kg, CS Pedals V3 pula lebih dari 5 kg.
Ketika ingin memasang komponen-komponen set ini, ternyata segala pemasangan untuk Logitech G27 dulu sudah tidak boleh dipakai semula kerana factor beratnya. Setiap beam perlu ditahan dengan beam tambahan, kemudiannya diikat pula dengan zip-tie. Penambahan ini memang memeningkan kepala, tapi berbaloi-baloi!
Firmware Setup Sedikit Melecehkan!
Diakui, pada awalnya setup memang terasa agak susah kerana label yang kurang deskripsi. Tambahan lagi, manual yang diberikan bersama unit tidak memberitahu secara jelas cara-cara untuk install firmware ke dalam PC. Manual perlu dibaca dan difahami secara teliti sebelum melakukan sebarang aktiviti installation. Setelah pemahaman teliti, installation dapat dilakukan dengan mudah tanpa sebarang masalah.
Keratan dari sebahagian manual. Ada kalanya senang, tapi selainnya agak pening juga nak fahamkan
Compatible Cross-Platform dan Logitech-Friendly!
Sistem Fanatec ini boleh dipakai untuk PS3, PS4, XBOX1 dan juga PC. Bukan setakat itu je, jika mahu, dengan pembelian peralatan converter, sistem Fanatec ini boleh diguna pakai bersama komponen dari set Logitech G25, G27 dan G29.
Kalau sebelum ini anda pernah memiliki G27 misalnya, kemudian pedalnya rosak, bolehlah digantikan pedal sahaja tanpa penambahan kos pembelian untuk unit-unit lain. Bagi anda yang ingin upgrade tapi bajet tak berapa best, bolehlah dilakukan secara berperingkat bila mampu.
So, Boleh Beli or Boleh Blah!?
BOLEH BLAH! – Sebelum beli, perlu fikir macam mana nak mount. Tak boleh redah dan main tangkap muat je sebab peralatan ini agak sensitif dan berat. Kalau kurang rajin nak setup melalui program dan juga pada setting stereng untuk dapatkan feel yang tepat, ini bukan untuk anda
BOLEH BELI! –  Bagi yang nak upgrade kepada peralatan yang lebih fokus dan profesional, inilah peralatannya. Seting boleh diubah pada dan ketika waktu yang dikehendaki ala Formula 1 gitu untuk permainan strategi dalam perlumbaan maya.
– Keseluruhan set bersama aksesorinya sangat mahal.
– Tak kompatibel dengan XBOX360
– Setiap unit komponen beratnya melebihi 2.5 kilo. Hati-hati angkat ye?
+ FFB yang mantap!
+ Rumble pada bahagian pedal membantu anda mendapatkan dimensi ekstra dalam pemanduan
+ Seting boleh diubah “on the fly”
+ Boleh diguna pakai pada kenderaan sebenar kalau ada sistem “quick-release”
+ Stereng boleh ditukar mengikut citarasa dan keselesaan sendiri
Apa Penulis Cadangkan?
Jika passion anda adalah kereta atau lori, melibatkan diri dalam hobi seperti ini sangat berbaloi. Sebabnya, jimat minyak (dan duit secara longterm) dan juga tidak melibatkan keselamatan pemandu lain di jalan raya.
Kalau baru nak bermula, atau first timer, digalakkan untuk mencuba dahulu menggunakan sistem yang lebih murah seperti Logitech atau Madcatz. Bagi yang sudah lama atau veteran, jenama Fanatec merupakan satu upgrade yang membantu untuk mengasah skill dan menjadi lebih laju.


Acer Malaysia Lancarkan Koleksi Laptop, Desktop dan Monitor Gaming – Mana Satu Pilihan Hati?

Sebentar tadi berlangsung pelancaran barisan perkakasan gaming terbaru daripada Acer. Jom kita tengok apa yang best!

Pelancaran perkakasan gaming daripada Acer sebentar tadi bukanlah daripada sub-jenama Predator – divisi gaming bagi Acer. Sebaliknya pelancaran kali ini menumpukan kepada komuniti gaming yang mahukan perkakasan dengan kuasa dan prestasi gaming serta kemampuan melakukan kerja-kerja grafik yang memerlukan kuasa pemposesan intensif – tetapi pada pakej harga yang menarik.
Acer telah melancarkan beberapa produk – laptop gaming Acer Aspire VX 15, monitor gaming Acer KG251Q dan KG271, dan desktop berkuasa tinggi Acer Aspire GX781.

Laptop Gaming Acer Aspire VX 15 Tawarkan Prestasi Pada Harga Menarik
Laptop gaming Acer Aspire VX 15 ini memberikan pakej prestasi dan harga menarik. Ianya menawarkan spesifikasi berikut:

dikuasakan dengan processor 7th Gen Intel® Core™ i7 HQ
grafik dikuasakan NVIDIA® GeForce® GTX 1050 Ti dengan GDDR5 VRAM
memori pada 4GB DDR4 (boleh di-upgrade sehingga 32GB)
1TB HDD

Laptop gaming dengan rekaan berona merah hitam dan backlit keyboard merah ini juga menampilkan sistem penyejukan dua-kipas bagi pengalaman pada suhu yang optimum dan tidak mengganggu permainan.
Laptop gaming Acer Aspire VX 15 ini berharga RM4,399.00. 200 unit pertama akan mendapat mouse gaming Steel Series Rival 100 (bernilai RM199) beserta item in-game DotA 2.
Laptop gaming Acer Aspire VX 15 kini boleh didapatkan daripada penjual rasmi Acer dan laman jualan online utama bermula hari ini.

Desktop Acer Aspire GX781 Berkuasa Untuk Kerja Dan Gaming
Desktop Acer Aspire GX781 pula menjanjikan fleksibiliti untuk bekerja dan bergaming!
Ianya menawarkan spesifikasi berikut:

dikuasakan dengan processor 7th Gen Intel® Core™ i5 atau i7 (tertakluk kepada stok)
grafik dikuasakan NVIDIA® GeForce® GTX 1050
memori pada 8GB DDR4
1TB HDD dan 128GB SSD

Desktop ini mampu memberikan visual pada resolusi 4K2K dan boleh disambungkan kepada 4 monitor sekaligus untuk pengalaman gaming dan multitasking yang lancar.
Desktop Acer Aspire GX781 ini berharga RM4,399.00. Pelanggan yang membeli Acer Aspire GX781 akan mendapat Local On-Site Warranty selama 3 tahun!
Laptop gaming Acer Aspire VX 15 kini boleh didapatkan daripada penjual rasmi Acer.

Monitor Gaming Acer KG251Q dan KH271 Prestasi Untuk Gamer Hardcore
Siri monitor gaming Acer KG1 adalah siri monitor gaming Acer pertama di Malaysia dengan refresh rate 75Hz.

didatangkan dalam 2 saiz – KG251Q (24.5 inci) dan KH271 (27 inci)
response time 1ms GTG (Gray to Gray)
TN Panel dengan resolusi Full High Definition 1920 x 1080
sokongan HDMI pada Freesync – GPU dengan sokongan Freesync meminimakan lag, latency dan screen tearing

Monitor gaming Acer KG251Q (24.5 inci) RM659 sudah berada di pasaran dan boleh didapatkan daripada penjual rasmi Acer seluruh negara. Acer KG271 (27 inci) RM899 pula akan berada di pasaran pada penghujung April 2017.


Apple Dilaporkan Akan Mengumumkan MacBook Atau iMac Yang Memfokuskan Gaming

Pengguna komputer jenama Apple sering kali disindir oleh pengguna PC lain kerana peranti mereka tidak mampu untuk bermain game-game yang memerlukan spesifikasi tinggi. Walau bagaimanapun, sekiranya laporan ini adalah benar, sindiran itu mungkin bakal berubah.
Menurut laporan Economic Daily News dari Taiwan (via Mac Rumors), Apple bakal mengumumkan sebuah model komputer high-end terbaru yang memfokuskan kepada gaming di acara tahunan WWDC 2020.
Tidak banyak butiran yang didedahkan. Antara yang didedahkan setakat ini ialah model tersebut kemungkinan sama ada laptop dengan skrin besar atau all-in-one desktop dengan harga sekitar USD5,000 (~RM20,497). Komputer ini dikatakan akan dipasarkan sebagai model yang akan menuju ke arah esports.
Tarikh acara konvensyen Apple WWDC untuk tahun ini masih belum diumumkan, walau bagaimanapun ia sering diadakan pada bulan Jun.
Seperti biasa, status laporan ini masih lagi dalam bentuk khabar angin. Jadi, baca boleh, percaya jangan dulu. Sama ada laporan ini sahih ataupun tidak, sama-samalah kita nantikan.


Diogo Jota Tinggalkan Kejohanan FIFA 22 Untuk Main Perlawanan Liverpool, Jaringkan Gol, Raikan Seperti Bermain Game

Kepada peminat Liverpool FC, menyaksikan The Reds memenangi perlawanan Liga Perdana Inggeris di Anfield dengan keputusan 4-0 tentunya sesuatu yang biasa. Namun, ada kisah menarik yang sebenarnya berlaku kepada penyerang sensasi kelab Merseyside itu.
Diogo Jota telah mempamerkan aksi yang cemerlang dengan menjaringkan dua gol malam tadi. Tapi ada kisah yang lebih menarik di sebalik jaringan dan celebration beliau.
Sebelum perlawanan Liverpool menentang Southampton itu bermula, Jota pada pagi itu sebenarnya sedang berada dalam pusingan kelayakan FIFA 22 Global Series. Walau bagaimanapun, pada jam 3 petang waktu tempatan, Jota terpaksa meninggalkan acara tersebut yang masih belum tamat untuk bersedia dan menjadi kesebelasan utama dalam perlawanan bola sepak sebenar.
Seperti yang kita tahu, Jota telah menjaringkan gol pertama seawal minit kedua, atau lebih tepatnya hanya selepas 97 saat sepak mula. Lebih mencuit hati, gol pertama itu diraikan dengan beliau duduk seakan-akan sedang memegang controller dan bermain game.

There’s no way Jota just did that celebration  pic.twitter.com/H36v7CdafB— _^ (@lfc_allting) November 27, 2021

Jota kemudiannya menjaringkan gol kedua pula, hasil umpanan Mohamed Salah, pada minit ke-32.
Pemain lawan yang sepatutnya Jota temui, Yanis “Lyamooo” Aguili, iaitu seorang pemain berusia 18 tahun dari Perancis, telah menaikkan screenshot perbualannya bersama Jota di Twitter.
Jota mengucapkan semoga berjaya kepada Lyamooo dan menyatakan yang beliau tidak akan dapat daftar masuk kerana sedang bersiap sedia untuk perlawanan Liverpool. Lyamooo kemudiannya pula mengucapkan semoga berjaya kepada Jota dalam perlawanan bola sepak sebenar.

Jsuis mort je joue diogo jota au 4 eme round mais y me laisse la win psk il a match avec liverpool à 16h c nimp😭@DiogoJota18 pic.twitter.com/cT0ZKQbHlt— URA | Lyamooo_ (@Lyamooo_) November 27, 2021

Estás perdoado por abandonares o qualificador. https://t.co/dNXAbP8j1Z— DiogoJota Esports (@diogojotaegames) November 27, 2021

What a week at Anfield 🎮⚽ pic.twitter.com/GMtBWVi3xd— Diogo Jota (@DiogoJota18) November 27, 2021

Bagi yang tidak tahu, Jota bukan sahaja seorang penyerang berbisa di dalam dunia sebenar, malah juga seorang pemain FIFA yang amat handal. Februari lalu, Pemain asal Portugal itu pernah berada di kedudukan nombor satu dunia dalam ranking FIFA 21 Ultimate Team Champions untuk platform PlayStation selepas berjaya mencapai 30-0 sekali lagi ketika Weekend League.


Game Bethesda Akan Datang, Starfield Dilaporkan Hanya Eksklusif Untuk Xbox/PC

Wartawan terkenal, Jeff Grubb telah menaikkan satu tweet ringkas yang menyatakan bahawa game RPG bertemakan sains fiksyen angkasa lepas, Starfield akan menjadi sebuah game eksklusif untuk Xbox dan PC.
Dalam kata lain, game yang dibangunkan Bethesda itu kemungkinan tidak akan dilancarkan ke platform PlayStation.

Starfield is exclusive to Xbox and PC. Period. This is me confirming that. https://t.co/j78Msk8nyG— Jeff Grubb (@JeffGrubb) May 15, 2021

Semasa Starfield diumumkan dalam acara E3 2018, Bethesda masih belum diambil-alih oleh Microsoft.
Selepas pengambil-alihan bernilai berbillion dolar itu, tentunya ini merupakan satu tindakan yang masuk akal oleh Microsoft. Namun, ia sebenarnya bertentangan dengan kenyataan ketua pegawai kewangan Xbox, Tim Stuart pada November 2020. Beliau pernah menyatakan bahawa Microsoft dan Bethesda akan terus menjual game-game mereka di platform-platform yang sudah wujud pada hari ini.
Sekiranya laporan ini adalah benar, apakah ini strategi pemasaran Microsoft dan Bethesda ke hadapan? Apakah hanya Starfield yang akan menjadi eksklusif Xbox dan PC? Atau kesemua game-game keluaran Bethesda akan datang kelak?
Apa-apa pun, seperti biasa, ini belum lagi kenyataan rasmi daripada Bethesda atau Microsoft. Maka, apa-apa boleh berlaku selagi belum ada pengumuman rasmi.


The Witcher Musim 2: Netflix Keluarkan 2 Video Pandang Pertama, 1 Trailer Terbaru

Semasa acara TUDUM yang berlangsung malam tadi, Netflix telah memperlihatkan tiga video untuk siri The Witcher musim kedua.
Pertama, Netflix keluarkan trailer berdurasi lebih 3 minit untuk musim kedua siri tersebut. Trailer ini menggabungkan beberapa babak dari musim pertama serta babak yang belum pernah dilihat dari musim kedua, termasuk penampilan pertama Vesemir.

Di samping itu, Netflix turut berkongsikan dua buah video tambahan, memaparkan pandang pertama Geralt dan Ciri dari musim baharu itu, serta karakter baharu, iaitu Nivellen yang dimainkan oleh Kristofer Hivju.
Kedua-dua video berdurasi sekitar 1:20 minit.

Acara TUDUM turut mengumumkan musim ketiga untuk The Witcher, walaupun musim kedua hanya akan mula ditayangkan pada 17 Disember nanti.
Selain itu, Netflix juga mengumumkan kandungan tambahan dunia The Witcher yang lain iaitu filem anime kedua dan siri baharu untuk kanak-kanak.


Mortal Kombat X Tambah Character Lagi? Gile Wey!!!

Hola!! Gamers, korang peminat tegar Mortal Kombat X?? Meh sini aku nak bagitau akan ada penambahan 4 lagi character akan datang yang boleh di download.

Asal lak tak percaya?? Benda ini disahkan sendiri oleh developer NetherRealm Studios, yang sudah pun bagi hint bahawa akan ada lagi penambahan 4 character. Gambar di bawah ini juga hasil tweet dari creative director Ed Boon di dalam akaun twitter beliau.
NetherRealm Studios sebelum ini sudah pun mengeluarkan 4 character sebelum ini secara DLC iaitu Jason Voorhees, Tanya, Predator, and Tremor dan setiap character ini boleh di beli secara berasingan.

Agak-agak korang berdasarkan gambar kat atas ni, sape korang rasa siapa yang akan muncul nanti?? Susah kan nak agak, apa-apa pun kita tunggu je announcement tarikh bila DLC ini akan di releasekan.
ADIOS!!!


Jom Try Test Dragon Ball FighterZ Beta di Hitbox Gaming!

Tak dapat merasa bermain Dragonball FighterZ (DBFZ) masa di PSX SEA 2017? Tak dapat kod beta untuk sesi minggu ini? Meh lah ke Hitbox Gaming 16 September ini dan merasakan dengan percuma!

Dengan kerjasama Looking Glass Studio dan Infinite Carnage dengan sokongan Bandai Namco Entertainment Asia (BNE), sesi demo ini akan dibuka pda pukul 6 petang hingga 8 malam. Hanya untuk 30 orang pertama yang berdaftar sahaja dapat merasa kerana waktu pembukaannya sangatlah singkat.
Setiap orang boleh mencuba sekali, dan siapa menang dapat duduk melawan orang seterusnya maksima 2 kali.
Untuk daftar korang boleh klik di sini. Kalau nak tahu lebih tentang event ini boleh melawat event page di sini.
Gathering MTS di Hitbox Gaming.
Sambil menunggu, korang juga boleh lepak bersama geng-geng Malaysian Tekken Society (MTS) dan Guilty Gears Malaysia (GGMY) bermain Tekken 7, Street Fighter V dan Guilty Gears untuk menghilangkan kebosanan dan juga berkenalan dengan komuniti Fighting Game. Ambillah peluang ini memperbaiki dan belajar move-move dari pemain pro untuk fighting game korang yang akan ada pada hari tersebut!
Infinite Carnage juga akan mengadakan live streaming dan casting bersama InC|RedBeanJean dan GGMY|DR.Fierce di Facebook Infinite Carnage.


Shadow of the Tomb Raider: Trailer Gameplay Tunjuk Lara Jadi Pembunuh Bersiri Dalam Hutan!

Ganas gak akak ni!

Trailer gameplay yang dipertontonkan Square Enix sebentar tadi memaparkan gameplay yang banyak menumpukan kepada kebolehan Lara untuk bersembunyi di dalam persekitaran sebelum melakukan stealth kills!

Aksi platforming, grappling, wall running dan kawalan kamera 360 darjah ketika berenang turut ditunjukkan.
Shadow of the Tomb Raider akan dilancarkan pada 14 September 2018 bagi platform Xbox One, PS4 dan PC.


Dokumentari Penuh Pembikinan God of War Berdurasi Hampir 2 Jam Kini Boleh Ditonton Di Youtube

Sebelum ini, Sony dan Santa Monica telah mengumumkan bahawa mereka bakal mengeluarkan sebuah dokumentari penuh yang memaparkan apakah yang berlaku di balik tabir pembikinan antara game terbaik pernah mereka hasilkan, God of War yang dilancarkan pada tahun 2018.
Terkini, dokumentari penuh ini, yang berdurasi 1 jam 54 minit, boleh ditonton sekarang di channel Youtube PlayStation.

Dalam review Boleh Beli or Boleh Blah!?, kami mengatakan bahawa God of War membawakan gameplay yang mantap, pelbagai elemen baru, pertempuran sinematik epik, kisah mitos yang penuh misteri – semua ini membuatkan jiwa pemain sebagai dewa peperangan akan menggelegak.


Saksikan Video Rasmi Sony Membuka Komponen Luaran Dan Dalaman PS5 Satu Per Satu

Kita mungkin belum lagi disajikan dengan paparan menu utama atau user interface (UI) untuk PlayStation 5, namun video ini memberikan kita lebih info tentang hardware dan rekaan luaran konsol ini.
Sony telah mengeluarkan sebuah video yang menampilkan Yasuhiro Ootori, Naib Presiden Jabatan Rekaan Mekanikal, Divisyen Rekaan Hardware Sony Interactive Entertainment, memperkenalkan rekaan luaran PS5 serta kemudiannya membuka komponen dalaman konsol ini satu per satu. Setiap komponen yang ditunjukkan, beliau menerangkan apakah fungsi dan makna di sebaliknya.
Kepada mereka yang sudah berhasrat untuk membeli PS5, semestinya ini merupakan video yang wajib untuk kita tonton:

Apakah pendedahan dan ciri-ciri hardware PS5 yang paling korang tertarik dalam video ini? Kongsikannya di ruangan komen di bawah.
PS5 akan dilancarkan pada 12 November ini.


Dapatkan Battlefield 4 Dan Hardline Hanya RM20 Sekarang!

Siapa yang masih lagi berkira-kira untuk mendapatkan dua game ini, inilah masanya untuk menyambar!

Seperti yang telah kami laporkan sebelum ini, bersempena dengan Road To Battlefield 1, DICE akan memberikan pelbagai tawaran, sama ada percuma atau dengan harga murah. Kali ini, mereka telah menawarkan potongan harga untuk Battlefield 4 dan Battlefield Hardline.
Dari 14 Jun hingga 20 Jun 2016, anda boleh dapatkan kedua-dua siri paling baru Battlefield ini (setiap satu) dengan harga RM20!

Tawaran ini sah di semua platform yang terdapat untuk kedua-dua game – PS4, PS3, Xbox 360, Xbox One dan PC.
JomBaca: Battlefield 1: 6 Class, 4 Map Dan 3 Mode Diumumkan!
Sumber gambar: Berduu


XCOM 2: Pre-order Digital Deluxe Edition Dan Dapatkan Tiga DLC!

Mulai hari ini, pre-order boleh dibuat melalui Steam untuk XCOM 2 dan bagi mereka yang memilih Digital Deluxe Edition akan menerima Reinforcement Pack!
XCOM 2 boleh di pre-order melalui Steam dengan harga RM 190 untuk Digital Edition dan RM 214.99 untuk Digital Deluxe Edition.
Digital Deluxe Edition ini didatangkan bersama Reinforcement Pack dan juga digital soundtrack untuk XCOM 2.
Reinforcement Pack ini juga boleh dibeli secara berasingan dengan harga RM 38. Ia didatangkan dengan pelbagai tambahan seperti misi, makhluk asing, senjata dan pengubahsuaian tambahan untuk ahli tentera XCOM 2.
JomBaca: Video Pertarungan Dengan Makhluk Asing!
Berikut adalah info lebih lanjut untuk Reinforcement Pack:

Anarchy’s Children: pengubahsuaikan kosmetik ala guerrilla untuk ahli tentera XCOM 2ns (akan dipasarkan pada musim bunga 2016).
Alien Hunters: akan memperkenal sebuah gameplay baru yang melibatkan makhluk asing yang baru. Melalui DLC ini juga, pemain akan menerima misi baru, pengubahsuaian kosmetik baru, dan item-item baru seperti senjata (akan dipasarkan pada musim panas 2016).
Shen’s Last Gift: akan memberikan sebuah class tentera yang baru. Sama seperti DLC Alien Hunter, ia juga akan didatangkan bersama misi baru, pengubahsuaian kosmetik baru, dan item-item baru seperti senjata (akan dipasarkan pada musim panas 2016).

Tapi bagi mereka yang tidak membeli Deluxe Edition jangan rasa kecewa kerana anda akan menerima Resistance Warrior Pack yang didatangkan dengan pelbagai pengubahsuaian untuk tentera anda nanti! Ia juga akan didatangkan bersama seorang rekrut yang dikenali sebagai “Survivor of the Old War”. Siapakah itu? Pasti pemain akan tertunggu-tunggu siapakah gerangannya.


Kolaborasi Razer dan MOL Melancarkan zGold Di Malaysia

Razer dan MOL Points telah berkolaborasi dan melancarkan pembayaran digital atau dikenali sebagai virtual credit yang bernama zGold-MOLPoints. Perasmian zGold-MOLPoints dilakukan selama tempoh dua hari di Berjaya Times Square, Kuala Lumpur.

zGold-MOL Points adalah salah satu virtual credit yang digunakan untuk gamers. Sebelum kolaborasi ini, ia dinamakan sebagai Razer zGold yang boleh dibeli melalui MOL Points. Tetapi sekarang dengan kolaborasi mereka, MOL Points telah dijenamakan semula menjadi zGold-MOL Points.
ANTARA pengunjung yang hadir
Hasil kolaborasi ini, gamers dapat membeli zGold-MOLPoints lebih daripada 1 juta points dalam 17 negara dan dapat digunakan sabagai satu bentuk bayaran untuk lebih kurang 2,500 game yang berkait bersama rangkaian MOL dan pembangun game seperti Wargaming, Aeria Games, Webzen dan banyak lagi. Ini membuatkan zGold-MOLPoints virtual kredit yang terbesar untuk gamers di rantau Asia Tenggara.
MAJLIS pelancaran disertai Ketua Pegawai Eksekutif Razer Inc, Min-Liang Tan
Razer adalah salah satu jenama gaming yang terbesar di dunia. Pengasas Bersama dan Ketua Pegawai Eksekutif Razer Inc, Min-Liang Tan berkata “Kami daripada Razer ingin menghasilkan virtual kredit yang seragam dalam sistem gaming dan kolaborasi kami bersama MOL boleh membantu kami ke arah itu.
“Ini juga adalah salah satu cara untuk memudahkan gamers supaya membeli virtual credit dengan lebih mudah dan selamat. Selain jaminan kelancaran pembelian kredit, kami ada memberi lebih banyak ganjaran kepada gamers yang membeli zGold-MOLPoints.”
Ketua Pegawai Eksekutif Berkumpulan MOL Group Inc, Preach Praipattarakul pula berkata “Kami teruja untuk berkerjasama dengan Razer untuk melancarkan zGold-MOLPoints pertama kali di Malaysia. Hasil kolaborasi ini, gamers akan lebih senang untuk akses kandungan baru dan hadiah dalam game.”

Oleh kerana Asia Tenggara antara pasaran yang terbesar, mereka berharap untuk mencecah pendapatan lebih kurang AS$2.2 billion tahun ini. Ini akan mengubah keperluan gamers dan cara mereka membeli keperluan secara dalam talian di Asia Tenggara dan pasaran baru akan datang.
Majlis pelancaran zGold-MOLPoints AFK @ Malaysia telah dirasmikan oleh Pengasas Berjaya Corporation Berhad, Tan Sri Dato’ Vincent Tan, Pengasas Bersama dan Ketua Pegawai Eksekutif Razer Inc, Min-Liang Tan dan Ketua Pegawai Eksekutif Berkumpulan, MOL Group Inc, Preach Praipattarakul.

Perasmian ini dikunjungi ramai gamers untuk menyambut kolaborasi mereka ini. Selain itu, pada hari pelancaran, mereka mempunyai aktiviti seperti pertandingan Overwatch, League of Legends dan Street Fighter V yang disekalikan dengan pameran Street Fighter V daripada Razer Xian. Selain itu terdapat sesi auto-graph bersama Pengasas Bersama dan Ketua Pegawai Eksekutif Razer Inc, Min-Liang Tan.

zGold-MOLPoints AFK @ Malaysia berlangsung di Berjaya Times Square, Ground Central daripada 11pagi hingga 8.30malam pada 19 Ogos 2017 hingga 20 Ogos 2017. Banyak Razer loot yang diberikan kepada pengunjung dan cosplayers pada event itu.


RuneScape Akan Hadir Ke Peranti Mobile Dan Akan Boleh Dimainkan Di PC Melalui Cross-Play

RuneScape, video game MMO yang mungkin korang pernah main di zaman sekolah dahulu, masih lagi wujud!
Developer Jagex hari ini mengumumkan bahawa game itu akan hadir ke peranti mobile dan juga menyokong cross-play antara PC dan mobile.
Kedua-dua RuneScape and Old-School RuneScape akan hadir ke peranti mobile dengan Old-School RuneScape akan dilancarkan pada musim sejuk (sekitar Disember) dan RuneScape akan tiba selepas itu.

Kedua-dua game itu menyokong sepenuhnya cross-play antara PC dan mobile. Bermakna korang boleh tutup permainan korang di PC dan terus sambung bermainnya di telefon pintar korang, disahkan oleh developer-nya.
“RuneScape akan menjadi game Western MMORPG yang’mainstream’ dan bertapak sepenuhnya di peranti mobile dan game yang pertama menyokong permainan antara PC dan peranti mobile.”

Jika korang tidak mengikuti perkembangan game itu dari mulanya iaitu pada tahun 2000, RuneScape sebenarnya sekarang ada dua game berbeza. RuneScape ialah lelaran semasa kepada game itu di mana developer sudah menghasilkan game itu sejak tahun 2001. Old-School RuneScape pula ialah berdasarkan versi game tahun 2007 dan telah dikeluarkan pada tahun 2013. Proses kemaskini game itu diundi oleh komuniti pemain.

RuneScape sehingga sekarang menerima sokongan yang kerap dan kemaskini kandungan dari Jagex. 16 tahun sejak pelancarannya, developer telah mencipta beberapa expansions seperti kemaskini “RuneScape 3”. Ianya percuma untuk dimainkan, tapi terdapat juga langganan berbayar, tapi itu terletak kepada pilihan pemain.


Jom Layan Komik Hasil Ciptaan Peminat Dark Souls!

Tak sangka komik ciptaan peminat ini setanding dengan komik official! Percuma untuk dibaca pulak tu!
Komik rekaan peminat ini dihasilkan oleh Lordran & Beyond dan diberi nama In Her Service. Seni lukisan dan pewarnaan komik ini sangat dekat dengan tema Dark Souls. Sungguh mengkagumkan jika difikirkan hanya direka oleh peminat. Episod yang pertama ini adalah sepanjang 7 muka surat.
In Her Service akan datang dalam 2 episod lagi dan sedang disiapkan oleh Lordran & Beyond. Disamping itu, Lordran & Beyond turut pernah membuat komik untuk siri Bloodborne dan ia diberi nama The Master of the League.


5 Game Yang Akan Keluar Dalam Bulan Julai 2023


Lebih 19 Juta Pemain Tebus Star Wars Battlefront 2 Percuma Di Epic Games Store

Pemberian percuma Star Wars Battlefront II pada minggu lalu di Epic Games Store sememangnya cukup meriah, sehinggakan ada suatu ketika di mana server game itu menimbulkan sedikit isu kerana terlalu ramai pemain.
Terkini, EA telah mendedahkan berapakah jumlah pemain yang menebus game shooter tersebut — iaitu seramai lebih daripada 19 juta pemain.
Dalam tweet yang dikeluarkan, EA mengucapkan penghargaan kepada para pemain yang memberikan sokongan berterusan, walaupun kandungan terakhir game itu telahpun dilancarkan (iyalah, game percuma, siapa yang tak nak ambil).

More than 19M PLAYERS got #StarWarsBattlefrontII from the Epic Game Store promo!🤯Thank you so much for the continued support, even after our final content drop! We’ll watch your careers with great interest! May the Force be with you, troopers! pic.twitter.com/fC4A92HLNN— EA Star Wars (@EAStarWars) January 25, 2021

Game apa pula yang korang mahukan diberi percuma di Epic Games Store seterusnya?


Cyberfusion 2015: LAN Party dan E-Sports Tournaments Berakhir!

Akhirnya LAN party terbesar di Asia Tenggara ini berakhir sebentar tadi! Hari ini menyaksikan acara Grand Finals bagi 4 game yang dipertandingkan – DotA 2, CS:GO, FIFA 2016 dan Ultra Street Fighter 4.

JomBaca: Cyberfusion 2015: LAN Party Terbesar Asia Tenggara di Cyberjaya!
Semalam menyaksikan team JomGaming berkampung seharian bersama LAN party gamers dan peserta tournament e-sport. Hari ini team-team yang berjaya mendahului bracket masing-masing bagi setiap acara, telah turun bagi Grand Finals di MMU Grand Hall, Cyberjaya!
Semalam di Cyberfusion 2015!
JomBaca: Cyberfusion 2015: Tournament E-Sports Bermula!
Siap ada DotA 2 commentators – Emmiie dan JandaHunter.
Acara Grand Finals dimulakan dengan Defense of the Ancients 2 (DotA 2) – team dari Winners Bracket Who2Bet telah bertemu dengan team dari Losers Bracket Team Redemption untuk pertandingan best of 3 matches. Pertandingan ini dimenangi oleh team Who2Bet dengan straight win 2-0! Tahniah kepada Who2Bet kerana memenangi hadiah Pemenang Utama bernilai RM5000 dari Hotlink dan Razer.
Johnny’s Revenge bergelar juara!
Team Redemption memenangi tempat kedua, Team Underminer pula memenangi tempat ketiga dan Konfederasi Anak Watan pula memenangi tempat keempat bagi acara DotA 2! Tahniah guys!
Kemudian tournament Counter Strike: Global Offensive (CS:GO) pula berlangsung dimana team Indonesia dari Winners Bracket TEAMnxl telah bertemu team Singapura dari Losers Bracket TitaNs dalam perlawanan first to 16 wins! TEAMnxl telah mengalahkan TitaNs dengan kemenangan selesa 16-4! Tahniah kepada TEAMnxl yang membawa pulang hadiah Pemenang Utama bernilai RM4000 dari Kingston HyperX!
Tahniah TEAMnxl, korang memang awesome!
Team TitaNs memenangi tempat kedua, Team YOLOSWAG memenangi tempat ketiga dan MVP Karnal pula memenangi tempat keempat bagi acara CS:GO. Tahniah kepada semua pemenang!
Bagi tournament Ultra Street Fighter 4 yang berlangsung semalam, pemenangnya diumumkan hari ini. Tempat pertama dimenangi oleh Chuan, tempat kedua dimenangi Andy, tempat ketiga dimenangi Shaun dan tempat keempat dimenangi Bison Wong. Kesemua mereka membawa pulang yang disumbangkan Razer.
Menang fightstick dari Razer bak hang!

Acara prizegiving terakhir adalah bagi tournament FIFA 2016 yang diadakan semalam. Pemenang tempat pertama jatuh kepada Infinite_Aramis, tempat kedua dimenangi Kickers_Ariq, tempat ketiga dimenangi WTF PYGO dan tempat keempat dimenangi epiz! Congrats kepada semua pemenang yang membawa pulang hadiah sumbangan dari Kingston HyperX!
Senyuman FTW tuhh!
Selepas acara prizegiving ceremony, semua LAN party gamers dianugerahkan sijil penyertaan dan bergambar beramai-ramai sebagai kenangan untuk dibawa ke Cyberfusion 2016 pula!
Ini pon ramai yang dah balik. Bayangkan kalau semua stayback amik gambar! Gamers Unite!
JomGaming benar-benar enjoy dapat bertemu dengan kaki-kaki gamers dari pelbagai latarbelakang. Thanks kepada pihak penganjur kerana sudi menjemput JomGaming.my ke LAN party terbesar Asia Tenggara ini. Tahun depan, kita buat lagi jom!


Destiny: Banyaknye Buff/Nerf Untuk TTK Nanti!

Destiny Year 2 officially bermula dengan patch ini. The Taken King is here guys! Banyak daripada apa yang diannounce ini pernah dishare dalam TTK Livestream Episode 1, Episode 2 dan Episode 3 sebelom ini. Berikut adalah antara patches highlights yang kitorang rasa menarik! Jom layan!

Patch 2.0.0 – Bersedialah untuk ketibaan Oryx!
CHARACTER
Korang akan Bagi/Terima damage yang dipengaruhi Light System.
– Ability Damage dikira berdasarkan Light Score.
– Health dikira berdasarkan Light Score.
– Weapon Damage akan dikira berdasarkan Light Score DAN Attack Value weapon.
CLASSES
Bom dapat buff.
– Pulse Grenades – jarak secondary effect dinaikkan ke 8m (Thermal and Void: 7 -> 8m, Arc: 9 -> 8m).
– Pulse Grenades – selamasa fius dikurangkan.
– Incendiary Grenades – base damage telah dinaikkan.
Titan Striker kene nerf.
-Fist of Havoc Shockwave takkan tembus bubble!
Titan Defender kene buff.
-Fist of Havoc Shockwave dan Arc Blade Razor’s Edge takkan tembus bubble!
Hunter Gunslinger kene buff.
-Damage Golden Gun Damage dinaikkan (350 -> 360).
Hunter Bladedancer kene nerf.
-Blink activation kene delay ( dari 0.26 seconds ke 0.33 seconds).
-Blink kini senang dibaca dengan FX activation dan trail.
– Damage Arc Bolt grenades (Thermal and Arc) dikurangkan 25% ke 75 damage.
– Jarak Arc Bolt dikurangkan 11% to 8m.
– Tracking Flux Grenade dikurangkan agressiveness.
Warlock Voidwalker kene nerf.
Perk “Strength of the Ram” (The Ram) dikurangkan (5->3).
Warlock Sunsinger kene fix.
– Isu orbs lebih semasa Fireborn dikurangkan.
– Sunsinger Fireborn kene berjaya membunuh untuk drop orbs.
WEAPONS
Auto Rifles kene fix.
– Base Damage dinaikkan.
– Damage Falloff dipendekkan.
– Base Stability dikurangkan sedikit.
– Damage keatas enemy PvE dinaikkan 30%.
Pulse Rifles kene fix.
– PR low recoil sekarang mempunyai Medium RoF.
– Medium RoF sekarang akan dikurangkan damage (2.5%).
– 2-3 burst precision hit untuk kill dalam PvP.
– Magazine Size diinaikkan.
– Stability dikurangkan.
– Damage keatas enemy PvE dinaikkan 25%.
Scout Rifles kene buff.
– Base Damage dinaikkan bagi “Medium” & “High” RoF.
– Magazine Size dinaikkan.
– Accuracy hipfire dikurangkan.
– Damage keatas enemy PvE dinaikkan 5%.
Hand Cannons kene nerf.
– Jarak Damage Falloff dikurangkan.
– Accuracy semasa ADS dikurangkan.
– Accuracy hipfire dikurangkan.
– Magazine Size dikurangkan.
– Base Optics (zoom) dikurangkan.
Shotguns kene nerf.
– Perk Shot Package dikurangkan ke 20% (dulu 50%)
– Perk Rangefinder dinaikkan 10% (dulu 20%)
– Damage keatas enemy PvE dikurangkan 45%.
Sniper Rifles kene fix.
– Perk Final Round pada precision damage sahaja.
Fusion Rifles kene fix.
– Accuracy dinaikkan bagi FR low range
– Accuracy dikurangkan bagi FR high range
– Speed peluru FR dikurangkan
– Damage keatas enemy PvE dinaikkan 15%.
Sidearms kene buff.
– Base Reload Speed increased
– Ammo dikurangkan supaya sepadan dengan secondary lain.
Rocket Launchers kene fix.
– Jarak Blast Radius dinaikkan.
– Jarak letupan Perk Grenades and Horseshoes dikurangkan ke 1.3m (dulu 2m)
Machine Guns kene buff.
– Damage keatas enemy PvE dinaikkan 5%.
Exotic Weapons
– Hard Light kene buff.
– Suros Regime kene buff.
– Necrochasm kene buff kaw-kaw!
– The Last Word kene nerf.
– Thorn kene fix.
– Hawkmoon kene nerf.
– Icebreaker kene nerf.
– Gjallarhorn kene nerf. RIP old friend.
– Black Hammer kene fix.
– No Land Beyond kene BUFF KAW KAW!
– Lord of Wolves kene buff.
– Thunderlord kene buff.
– Vex Mythoclast kene buff.
– Universal Remote kene buff.
– Monte Carlo kene fix.
– Bad Juju kene buff.
– Red Death kene buff.
– Plan C kene buff.
Exotic Armors
Titan – An Insurmountable Skullfort kene buff dengan extra melee charge.
Hunter – Spine of Young Ahamkara kene buff dengan extra Tripmine charge.
Warlocks – Heart of Praxic Fire kene buff dengan bonus agility bila Radiance.
Tower
– Terminal Shaders & Emblems Collections ada dekat Eva Levante di North Tower.
– Terminal Ships & Sparrow Collections ada dekat Amanda Holiday di Tower Hanger.
– Terminal Exotic Armor & Weapon Blueprint Collections ada dekat Class Mentors.
– Vault space telah dinaikkan untuk simpan 72 Weapons, 72 Armors, dan 36 General items.
– Loot announcements di Tower, hanya dalam jarak 10m???
Inventory
– Year 2 Weapon Telemetries digabungkan.
Crucible
– Shaxx akan announce multi-kills dan kill streaks!
Technical
– Cinematics boleh diskip
– Option Show/Hide Helmet options boleh ditukar di Character Screen
Networking
– Latency killfeed dan lag dikurangkan

Lebih banyak perubahan dijadualkan menjelang pelancaran TTK. Patch notes terakhir akan dilancarkan pada 15 September 2015!


Konami Umum 3 Game Silent Hill, 1 Siri Interaktif, 1 Filem


Halo Infinite Akan Hadir Penghujung 2020 Bersama Project Scarlett – Konsol Generasi Akan Datang

Microsoft telah mendedahkan trailer terbaru Halo Infinite pada E3 2019 dan ia akan hadir serentak bersama dengan konsol terbaru Microsoft.
Syarikat itu mengumumkan bahawa Halo Infinite akan dikeluarkan bersama dengan konsol terbaru Microsoft yang diberi kod nama, Project Scarlett. 343 Industries mengatakan bahawa Halo Infinite ialah “spiritual reboot” kepada francais Halo dengan karakter baru dan permulaan baik untuk pemain baru yang belum pernah bermain siri ini.

“Plot Halo Inifinite adalah bab baru dan permulaan kepada cabaran baru untuk Master Chief,” kata Chris Lee, ketua studio Halo Infinite. “Jika anda tidak pernah bermain game Halo sebelum ini, game ini adalah permulaan yang baik untuk pemain baru.”
Dengan menggunakan enjin terbaru iaitu Slipspace, 343 mampu membawakan pengalaman Halo Infinite ke tahap yang baru yang mana akan dikuasakan bersama dengan konsol terbaru Microsoft, Project Scarlett.


Darksiders III Diumumkan – Kali Ini Dengan Watak Protagonis Wanita!

Siri ini kini dibangunkan oleh sebuah studio baru, Gunfire Games.

Darksider III dijadualkan untuk menemui peminat-peminat siri ini pada tahun 2018 di PC, PlayStation 4 dan Xbox One. Legasi siri Darksiders ini akan dibangunkan oleh studio yang baru iaitu Gunfire Games dan bakal diterbitkan oleh THQ Nordic.
Mengekal tema siri-siri sebelumnya, seorang watak protagonis baru telah diperkenalkan khas untuk Darksiders III. Dikenali sebgai Fury, dia adalah seorang ahli magis yang cekap menggunakan cemeti dalam pertarungan yang dihadapi.

Tidak seperti rekan level siri-siri sebelumnya, Darksiders III akan mempersembahkan persekitaran yang luas dan terbuka; memberi kebebasan kepada pemain untuk mengembara dan alami pengalaman yang baru.
Darksider III dijadualkan untuk menemui peminat-peminat siri ini pada tahun 2018 di PC, PlayStation 4 dan Xbox One.


Rainbow Six Siege Akan Memperkenalkan Sistem Ping Seperti Dalam Apex Legends

Semasa Apex Legends pertama kali dilancarkan, kami amat kagum dengan sistem ping yang dicipta oleh mereka. Dalam review untuk game itu, kami mengatakan bahawa ia merupakan satu mechanics baharu yang sangat bijak.
Terkini, selepas Fortnite, PUBG dan beberapa game lain yang mengambil inspirasi daripada sistem ping tersebut, game shooter popular Ubisoft, Rainbow Six Siege pula akan memperkenalkan sistem ping yang sama — yang mereka namakan sebagai Ping 2.0.
Pada ketika ini, tidak seperti Apex Legends yang membenarkan lebih banyak opsyen untuk di-ping, Siege hanya akan membenarkan pemain untuk ping ke arah gajet-gajet. Apa-apa gajet yang telah diletakkan di lantai, dinding atau siling, pemain boleh ping ke arahnya dan memberitahu pemain lain secara bukan lisan untuk melakukan sesuatu terhadap gajet tersebut. Juga seperti dalam Apex Legends, gajet yang di-ping akan mengeluarkan ikon khas.
Korang boleh saksikannya di bawah:
https://thumbs.gfycat.com/AgedBogusGermanshepherd-mobile.mp4
Komunikasi dalam sesebuah game seperti Siege adalah sangat mustahak. Maka, dengan adanya sistem ping ini, ia akan membantu sedikit sebanyak para pemain untuk merancang strategi bagi mereka yang tidak mahu/dapat berkomunikasi secara lisan.
Sebelum ini, sistem ping yang ada dalam Siege hanyalah ping berwarna kuning yang sangat asas, yang mana selalunya pemain lain tidak faham apa yang pemain itu ping-kan.
Ubisoft masih belum mendedahkan bilakah tarikh tepat Ping 2.0 akan dimasukkan ke dalam Siege, namun mereka mengatakan yang ia akan diperkenalkan pada separuh tahun pertama untuk Year 5.
Sumber: PC Gamer


Penulis Siri TV The Last of Us Di HBO Dedahkan 20 Game Kegemarannya

Mengetahui bahawa penulis siri tv ini juga merupakan seorang gamer, mungkin kita akan meletakkan keyakinan yang lebih tinggi?
Susalan daripada pengumuman HBO untuk menerbitkan siri televisyen The Last of Us, penulisnya, Craig Mazin telah berkongsikan senarai 20 game kegemarannya bersama para pengikutnya di Twitter.
Sudah tentu, berada dalam senarai ini ialah game The Last of Us sendiri yang dibangunkan oleh Naughty Dog. Di bawah ialah senarai penuh yang beliau kongsikan, yang mana katanya, senarai ini tidak mengikut apa-apa turutan:

The Last of Us
The Elder Scrolls V: Skyrim
The Elder Scrolls IV: Oblivion
Grand Theft Auto IV
Grand Theft Auto V
Fallout New Vegas
Fallout 4
GoldenEye 007
Super Mario 64
BioShock
Mass Effect
Mass Effect 2
Mass Effect 3
Half-Life
Portal
Batman: Arkham City
The Legend of Zelda: Ocarina of Time
Star Raiders
Dishonored 2
The Bard’s Tale

https://twitter.com/clmazin/status/1235751042987384832?s=20
Menambah senarai 20 game ini, beliau turut menyatakan beberapa game lain yang layak disebut, seperti Uncharted 4: A Thief’s End, The Witcher 3: Wild Hunt, Red Dead Redemption 2, Assassin’s Creed Origins, Assassin’s Creed Odysssey, MLB: The Show, Borderlands 2, dan siri game Telltale.

Adaptasi game berlatarbelakangkan pasca-apokalips ini akan mendapat kerjasama antara Craig Mazin, penulis untuk siri mini Chernobyl di HBO, dan Neil Druckmann, orang penting dari Naughty Dog yang menjadi penulis utama untuk game asal The Last of Us serta sekuelnya yang akan dikeluarkan pada tahun ini.
Siri TV The Last of Us ini merupakan karya pertama daripada PlayStation Productions, sebuah kumpulan penerbitan filem dan TV di bawah Sony Interactive Entertainment.
Buat masa ini, pembikinan siri TV ini masih lagi di peringkat awal, dan tiada waktu pelancaran didedahkan.
Terima kasih, Comicbook.


Ada Game Tony Hawk Baru Di iOS & Android – Dah Boleh Main Sekarang!

Kita mungkin sudah sekian lama menantikan sebuah video game skateboard dari Tony Hawk yang berkualiti. Game Tony Hawk terakhir yang kita ada ialah Tony Hawk’s Pro Skater 5 yang dikeluarkan di PS4 dan Xbox One, walau bagaimanapun, ia mendapat review yang sangat teruk daripada para pengkritik dan peminat.

Untuk mengubat rindu kita kepada aksi skateboard ini, kita bolehlah bersedia untuk mainkan game terbaru, Tony Hawk’s Skate Jam yang dibawakan ke peranti mobile. Buat masa ini, ia sudah boleh dimainkan di iOS. Untuk Android pula, pemain hanya dibenarkan untuk pra-daftar sahaja, dan tiada tarikh pelancaran diumumkan setakat ini.

Game ini dibangunkan oleh Maple Media, dan mendapat kerjasama daripada Tony Hawk sendiri.
Korang boleh buka game ini melalui iOS di sini, dan melalui Android di sini.

Kata Tony Hawk dalam satu kenyataan, “saya mahu game ini menjadi tarikan kepada para peminat siri asal, dan juga kepada kanak-kanak baru yang bermain game di telefon mereka.”


Psyonix Jelaskan Mengapa Sekuel Rocket League Tidak Akan Tiba Dalam Masa Terdekat, Jualan Kini Cecah 10.5 Juta

Sekuel kepada Rocket League? Mungkin belum tiba masanya lagi.

Bercakap kepada Kinda Funny Games, naib presiden Psyonix, Jeremy Dunham telah berkongsi mengenai apa yang berlaku dan dalam perancangan untuk Rocket League.
Beliau mendedahkan bahawa jualan game pertembungan kereta comel dan bola sepak itu telah mencecah 10.5 juta unit, dengan jumlah pemain berdaftar telah mencapai 29 juta pemain. Statistik ini termasuklah yang dikira bersama unit yang pemain dapati daripada langganan PlayStation Plus semasa ia dikeluarkan pada Julai 2015, serta para pemain split-screen.
Beliau turut menyatakan sebab mereka tidak membangunkan Rocket League 2 adalah kerana jumlah pemain dari semasa ke semasa kian bertambah. Selain itu, dalam perancangan mereka, terdapat pelbagai lagi kandungan yang mereka ingin keluarkan, di mana ia akan keluar dalam tempoh satu atau dua tahun akan datang.

Dalam temu ramah itu juga, Dunham juga mendedahkan bahawa mereka sering mendapat tawaran daripada banyak penerbit untuk menjalinkan kerjasama. Melalui kemasukan sumber yang Rocket League peroleh daripada hasil jualan, beliau mengatakan Psyonix tidak perlu menjalin kerjasama dengan syarikat luar berbanding suatu ketika dulu.
DLC terbaru yang ditampilkan dalam Rocket League kini adalah DLC yang bertemakan Hot Wheels.


Game Suicide Squad Dibatalkan! Dev Akan Bangunkan Game Batman Damian Wayne!

Warner Bros. Montreal yang menghasilkan Batman: Arkham Origins pernah membangunkan game Suicide Squad yang kini telah dibatalkan!

Menurut Kotaku, Warner Bros. Montreal yang sedang membangunkan projek game Suicide Squad dalam diam telah membatalkan hasrat tersebut. Projek yang dibangunkan selama 2 tahun ini akhirnya dibatalkan setelah dipamerkan kepada pihak pengurusan di Warner Bros. dan mereka tidak “terlalu kagum” dengannya.

Mereka kini akan menumpukan usaha dalam membangunkan game Batman yang menampilkan Damian Wayne, anak kepada Bruce Wayne. Damian pernah muncul di dalam beberapa timeline Batman samada dalam versi komik mahupun animasi. Adakah game ini nanti dapat memberikan pengalaman berbeza terhadap karakter ini? Kita tunggu dan lihat aje nanti.
Nampaknya tak dapatlah kita bermain dengan karakter Harley Quinn. Kalau nak jugak, mungkin game mobile Suicide Squad: Special Ops dapat mengubat duka lara korang semua.


Patch PC Untuk Mafia III Sedang Dalam Fasa Percubaan!

Nampaknya peminat Mafia III di PC tidak perlu khuatir bermain dalam 30 fps.

Developer Hangar 13 telah mengesahkan bahawa buat masa ini Mafia III versi PC diterhadkan kepada 30fps dan ini disampaikan melalui laman web mereka. Berita ini sesungguhnya mengecewakan ramai pemain di PC khususnya, terutama sekali kebanyakkan pemain di PC lebih gemarkan refresh rate sekurang-kurangnya 60fps.
Untuk tidak mengecewakan peminat, Hangar 13 telah mengumumkan bahawa mereka sedang proses menyiapkan patch yang bakal membenarkan PC untuk menggunakan 60fps dan keatas.
Studio Hangar 13 telah menjanjikan pelbagai DLC percuma dan berbayar untuk peminat-peminat Mafia III dan sudah pun berada didalam pasaran mulai 7 Oktober untuk PC, PlayStation 4 dan Xbox One.


Sony Menukar Senarai Game Percuma PlayStation Plus, PES 2019 Diganti Dengan Detroit: Become Human

Sony pada minggu lalu telah membuat satu kejutan, apabila buat pertama kalinya memberikan game bola sepak, iaitu PES 2019, sebagai salah satu game dalam penawaran game percuma PlayStation Plus untuk bulan Julai 2019.
Dan terbaru, Sony membuat satu lagi kejutan, dan kali ini kejutannya lebih besar. Seingat kami, buat pertama kalinya, Sony menukar senarai game percuma setelah ia diumumkan sebelumnya. Menukar pada saat akhir, PES 2019 telah dibuang dari senarai tersebut, dan diganti dengan Detroit: Become Human.
Penukaran ini telah membahagikan para pelanggan kepada dua kem — iaitu satu yang menyambut baik, dan satu lagi pihak yang cukup marah dengan keputusan saat akhir Sony ini.
Mereka yang menyambut baik mengatakan yang sebuah game bola sepak sememangnya tidak sesuai untuk ditawarkan dalam game percuma PS Plus kerana ia hanya mampu “hidup” beberapa bulan sahaja, sebelum game terbaru di dikeluarkan — dalam kes ini, PES 2020 akan dikeluarkan pada September.
Manakala, mereka yang menantikan PES 2019 nampaknya telah kecewa kerana mereka sudah idam-idamkan game tersebut, namun akhirnya telah ditarik balik.
Lebih menimbulkan persoalan apabila Sony tidak menyatakan apakah sebab yang membuatkan mereka menukarnya.
Walau bagaimanapun, PES 2019 ditukar dengan sebuah game yang cukup baik. Detroit: Become Human merupakan antara game terbaik yang penulis mainkan pada tahun lalu. Malah, Sony berikan Deluxe Edition, bermakna dalam Detroit: Become Human itu nanti turut didatangkan dengan sebuah lagi game Quantic Dream, iaitu Heavy Rain.
JomBaca: Detroit: Become Human: Boleh Beli or Boleh Blah!?

Maksudnya, ada tiga game yang diberikan dalam Julai 2019, iaitu Aegis Defenders, Detroit: Become Human dan Heavy Rain (tapi Heavy Rain juga pernah diberikan dalam PS Plus April 2018, ya memang pening!).
Mahu tidak mahu, korang layan ajelah penawaran game-game ini. Rungut banyak-banyak pun bukan boleh buat apa-apa. Jom gaming!


Warcraft 3 Di-upgrade Jadi Warcraft 3: Reforged – Sama Tapi Tak Serupa!

Ada juga berita seronok daripada BlizzCon sebenarnya.

Warcraft 3 adalah salah satu game paling berpengaruh pada zamannya.
Warcraft 3 begitu popular, ianya menerima pujian pengkritik video game dan berjaya terjual melebihi 4.5 juta unit – 1 juta daripadanya dalam bulan pertama sahaja!

Daripada Warcraft 3 (2002) yang mempopularkan video game real-time strategy, ianya seterusnya mempengaruhi World of Warcraft (2004), game MMORPG Blizzard yang turut mendominasi pasaran video game sekian lamanya. Daripada mode dan map yang ada di dalam WC3 dan WoW – ianya pula mempengaruhi pembangunan video game bergenre multiplayer online battle arena (MOBA) yang kita kenali hari ini.

Jadi sebab itulah ramai peminat hype apabila Blizzard mengumumkan Warcraft 3: Reforged (WC3:R), update terbaru bagi Warcraft 3 yang sudahpun berusia 16 tahun! Menurut Pete Stilwell, senior producer Blizzard, WC3:R akan mengekalkan gameplay asal – manakala cerita, reka seni, reka bunyi dan macam-macam lagi akan diperbaharui!

WC3:R akan menampilkan story baru mengikuti lore Warcraft yang terkini, cutscene diperbaharui, animasi dan character model diperbaharui, map dan campaign diperbaharui, sistem UI dan World Editor diperbaharui – dan semuanya dalam paparan 4K!

WC3:R juga akan membolehkan pemain lama WC3 untuk bermain dengan pemain baru WC3:R di dalam server yang sama.

Pendek cerita, semuanya barulah!
Kepada peminat asal WC3, korang pasti akan gembira bermain semula di dalam server, berperang di dalam dunia yang macam kenal aje.
Bagi pemain baru pula, WC3:R mungkin menjadi pengenalan kepada dunia Warcraft yang begitu sarat dengan aksi dan karakter ikonik.
Apa-apa pun, penulis tak sabar menantikan edisi remaster kepada game klasik ini nanti.


Ubisoft Sedang Membikin Filem Tentang Pasukan Esports Yang Terdiri Daripada Warga Emas

Apa perancangan Ubisoft terhadap filem mereka akan datang? Filem adaptasi Raibow Six? Ghost Recon? Assassin’s Creed? Bukan.
Ubisoft akan membikin sebuah filem yang berkisar tentang sekumpulan warga emas yang membangunkan sebuah pasukan esports kompetitif. Menurut The Hollywood Reporter, filem ini akan mendapat kerjasama penulis dan pengarah filem komedi ‘I Feel Pretty’, Abby Kohn dan Marc Silverstein.
Filem yang masih belum mempunyai judul ini akan dibikin berdasarkan artikel “The Next Generation of Competitive Gamers Is … Over 60?” (“Generasi Gamer Kompetitif Seterusnya Adalah… Lebih 60 Tahun?”) tulisan Laura Parker yang diterbitkan Wall Street Journal pada 2019.
Selain filem ini, satu lagi filem yang sedang dalam produksi Ubisoft ialah The Division yang bakal dibintangi Jake Gyllenhaal dan Jessica Chastain, diterbitkan untuk Netflix.


Jom Sertai Pertandingan FIFA 18 Di Ampang Pada 3 Mac Ini

Masa untuk menyinar!

Geek Empire bakal menganjurkan pertandingan FIFA 18 pada awal bulan hadapan. Pertandingan yang diberi nama FVE League 18 Qualifier 4 Tournament ini semestinya menawarkan hadiah-hadiah kemenangan yang menarik!
Di bawah adalah apa korang perlu tahu tentang pertandingan ini:

Venue: Geek Empire e-Sport Centre, 1-22 Block B Jalan Dagang B/3A, 68000 Ampang, Selangor
Tarikh: 3 Mac 2018 (Sabtu)
Masa: 9.00am – 11.00pm
Game: FIFA 18
Platform: Playstation 4
Yuran Pendaftaran: RM30 (hari terakhir 26 Februari 2018)
Hadiah Kemenangan:
-Juara – RM600 + Medal + Mock Cheque + Layak ke Grand Final di FV Cup 2018
-Tempat Kedua – RM300 + Medal + Mock Cheque
-Tempat Ketiga – RM100 + Medal + Mock Cheque

Jadi, apa yang korang tunggu lagi? Daftarlah sekarang sebelum slot penuh!
Korang boleh dapatkan lebih info lanjut di sini, dan boleh terus mendaftar di sini.


Keseluruhan Map Dari Game Pertama Akan Dimasukkan Ke Dalam Red Dead Redemption 2

Kita sudah mengetahui bahawa kawasan open-world yang akan ditampilkan dalam Red Dead Redemption 2 adalah sangat besar. Malah, ia merupakan map terbesar yang pernah dihasilkan oleh Rockstar.

Terbaru, maklumat baru telah timbul, mengesahkan yang keseluruhan map dari game pertama Red Dead Redemption akan dibawa masuk ke dalam Red Dead Redemption 2.
Pengesahan ini datang selepas laman web dari Belanda, Inside Gamer telah menemuramah wakil Rockstar, dan ia telah diterjemahkan ke Bahasa Inggeris oleh seorang Redditor. Terjemahan tersebut menyebutkan:
“Selepas bertanyakan kepada Rockstar, mereka beritahu saya yang keseluruhan map dari Red Dead Redemption akan ada dalam game ini, tetapi semestinya terdapat banyak lagi kawasan yang ditambah. Dalam enam jam yang saya mainkan, saya dapat lihat sebahagian kecil kawasan Blackwater, dan ia sangat besar. Enam jam tidak cukup untuk saya melihat kawasan-kawasan lain yang lebih dikenali.”
Walau bagaimanapun, pendekatan ini sememangnya tidak mengejutkan daripada game Rockstar. Mereka selalu melakukannya dalam game-game Grand Theft Auto. Misalnya, membawakan keseluruhan map San Andreas ke dalam GTA V.

Red Dead Redemption 2 akan dilancarkan pada 26 Oktober ini untuk PS4 dan Xbox One.


Rainbow Six Siege: Saksikan Map Terbaru Untuk DLC Operation Velvet Shell Di Kawasan Pantai Sepanyol

Saksikan map yang bakal terletak di kawasan pantai Ibiza, Sepanyol.

Ubisoft telah mengeluarkan video terbaru, memaparkan gambaran keseluruhan map yang akan ditampilkan dalam DLC terbaru Rainbow Six Siege, Operation Velvet Shell. Map yang diberi nama Coastline ini akan menggunakan latar belakang di kawasan peranginan di pantai Ibiza, Sepanyol. Para pemain akan bertarung di sebuah resort, La Perla Blanca, iaitu sebuah resort yang memang wujud di Sepanyol (tapi bukan di Ibiza).

Operation Velvet Shell merupakan DLC pertama untuk game ini bagi tahun kedua yang baru sahaja bermula. Kali ini, dua Operator dari Sepanyol akan dibawakan, namun kedua-duanya masih belum didedahkan Ubisoft.